title: Digimon Frontier: Island of Lost Digimon

text: Takuya, Koji, Junpei, Zoe ja Tommy matkaavat Bokomonin ja Neemonin kanssa Trailmon Ballilla aavikolla ja joutuvat keskelle Human ja Beast tyypin digimonien taistelua. Samalla koko porukka joutuu Lost Islandille joka on ulottovuuksien välissä. Takuya, Junpei ja Tommy heräävät Human-tyypin digimonien hallitsemasta kylästä Kotemonin kanssa. Kotemon selittää että Ornismon niminen digimon suojelee saarta ja Bokomon kertoo AncientGreymonin ja AncientGarurumonin roolista Ornismonin kanssa osoittaen heidän seinäkuvaansa. Keskustelu keskeytyy Beast-tyypin digimonien itsemurhahyökkäykseen, minkä Dinohyumon torjuu. Dinohyumon taistelee Beast-tyypin digimonien johtajaa Hippogriffomonia vastaan, joka pakenee. Dinohyumon lähtee takaa-ajoon, minkä Darcmon, Human-type digimonien johtaja yrittää estää rauhan takia. Samalla Zoe ja Koji heräävät Beast-tyypin digimonien hallitsemasta kaupungista Bearmonin hoidosta. Dinohyumon hyökkää kaupunkiin armeijansa kanssa mutta Grizzlymon torjuu hyökkäyksen ja Hippogriffomon aloittaa vastahyökkäyksen jolloin Dinohyumon pakenee.


text: Kotemon johdattaa Takuyan ja Kojin ryhmän tapaamiseen, jossa osapuolet riitelevät syyllisestä, mikä johtaa Bearmonin, Kotemonin ja useiden Fresh-digimonien itkuihin. Valitut lapset lopettavat riidat ja digimonit johdattavat heidät Ornismonin seinämaalaukselle, joka sisältää muinaisen Digikoodin, jota Bokomon alkaa kääntämään. Rauhallinen tapaaminen päättyy Dinohyumonin ja Grizzlymonin riitaan minkä seurauksena Takuya ja Koji muuntautuvat Agunimoniksi ja KendoGarurumoniksi ja lopettavat erimielisyydet kaksikon välillä ja erottavat heidät toisistaan. Ennen suurta taistelua Darcmon pitää puheen lopullisesta taistelusta, mikä päättää sodan. Dinohyumon yrittää värvätä Agunimonin joukkoihinsa mihin hän suostuu jolloin Kotemon johdattaa Tommyn ja Junpein turvaan. Hippogriffomon pitää myös puheen sodasta ja Grizzlymon värvää Kojin joukkoihinsa jolloin Zoe ja Junpei pakenevat Bearmonin kanssa. Joukkojen valmistautuessa taisteluun muut Bokomonin avulla yrittävät tulkita seinäkirjoituksen tekstin ja saavat lopun selville samalla kun taistelu alkaa. Digimonien tappaessa toisaan Agunimon ja KendoGarurumon kehittyvät BurningGreymoniksi ja Lobomoniksi yrittäen lopettaa taistelun minkä seurauksena muut käyvät heidän kimppuunsa. Bokomonin saatua tulkittua tekstin hän saa selvlle että Ornismon ei ole suojelija vaan paha olento, joka karkoitettiin saarelle ja taistelujen tuomat vihat voivat elvyttää hänet. He löytävät koristeen, joka on samanlainen kuin Darcmonilla ja Hippogriffomonilla. Zoe ja Junpei ryntäävät kertomaan tiedon Takuyalle ja Kojille Tommyn ja muiden jäädessä AncientGreymonin ja AncientGarurumonin seinämaalauksen lähelle toivoen löytävänsä vastauksen kriisiin.


text: Taistelun raivotessa Zoe ja Junpei saavat selville kauhean salaisuuden: Darcmon ja Hippogriffomon ovat sama Digimon, koska he näkevät Darcmonin muuttuvan Hippogriffomoniksi juuri ennen heitä. He muuntautuvat Kazemoniksi ja Beetlemoniksi kaikkien huomion kiinnittämiseksi, mutta on liian myöhäistä. Darcmon kerää kaikki Fraktaalikoodit ja elvyttää Ornismonin, kun taas Tommy kehittyy Kumamoniksi lasten suojelemiseksi. Darcmon tämän jälkeen muuntautuu todelliseen muotoonsa Murmukusmoniksi ja lähettää Ornismonin valittujen lasten kimppuun. He eivät kykene vahingoittamaan kaksikkoa, ja Murmukusmon ohjaa Ornismonin AncientGreymonin ja AncientGarurumonin seinämaalauksille, jotka alkavat loistaa. Kotemon antaa elämänsä suojellakseen heitä, ja Bearmonin kyyneleet yhdessä Kotemonin uhrauksen kanssa kutsuvat AncientGreymonin ja AncientGarurumonin henget paikalle. Niiden ulkonäkö antaa valituille lapsille toisen tuulen, ja hämmennyksen seurauksena Agunimon kukistaa Murmukusmonin, ja Legendaariset Soturit voittavat Ornismonin, palauttaen rauhan maahan. Lost Island palaa Digimaailmaan ja sotaisat digimonit tekevät rauhan ja aloittavat jälleenrakentamisen. Kotemon syntyy uudelleen Digiegg-munana ja Bearmon ja Kotemon kohtaavat jälleen toisensa kyynelehtien ilosta.


title: Kaivola (Pertteli)

text: Kaivola (joskus myös "Perttelin kirkonkylä") on taajama ja kylä Salossa, entisen Perttelin kunnan alueella. Kylässä sijaitsee K-Market, koulu, päiväkoti, vapaapalokunnan paloasema sekä Perttelin kirkko. Alue rajautuu lännessä kantatiehen 52, pohjoisessa Hiiden alueeseen ja etelässä Lopen kylään. Alue toimi aikanaan Perttelin toisena kuntakeskuksena, yhdessä Inkereen kanssa.


title: An Evening with Friends at Huvila

text: An Evening with Friends at Huvila on vuonna 2017 ilmestynyt Amorphiksen livealbumi. Se sisältää 27. elokuuta 2016 Helsingin juhlaviikoilla Huvila-teltassa soitetun konsertin ensimmäisen osan.


title: An Evening with Friends at Huvila

text: Albumin neljä ensimmäistä kappaletta ovat akustisia sovituksia. Vierailijoinaan yhtyeellä on Sakari Kukko (saksofoni, huilu), Pekko Käppi (jouhikko) ja Anneke van Giersbergen (laulu). Albumi on julkaistu digitaalisena sekä "Under the Red Cloud" -albumin kiertuepainoksen bonuslevynä.


title: An Evening with Friends at Huvila

text:
Konsertin toisessa osassa yhtye soitti kokonaisuudessaan vuoden 2015 "Under the Red Cloud" -albumin. Koko konsertti on julkaistu 360 asteen videona yhtyeen YouTube-kanavalla.
sekä


title: ClickHole

text: ClickHole on "The Onion"in satiirinen verkkosivusto, joka parodioi BuzzFeedin kaltaisia klikkiotsikoihin keskittyviä sivustoja. ClickHole julkistettiin 12. kesäkuuta 2014. Kriitikoiden mukaan syvemmällä tasolla ClickHole havainnollistaa sosiaalisessa mediassa olevan sisällön "pinnallista luonnetta". ClickHolen virallinen kieli on englanti ja sen omistaja on "The Onion Inc".


title: ClickHole

text: ClickHolen päämäärä on pilkata mediasivustoilla julkaistua sisältöä satiirin avulla ja yrittää tehdä omasta sisällöstään jaettavan arvoista. Oman sivustonsa mukaan ClickHole pyrkii "varmistamaan, että kaikki [sen] sisältö vetoaa ja johtaa harhaan [sen] lukijaa juuri sen verran että siitä tulee viraali".


title: ClickHole

text: ClickHole julkaisee sisältöä artikkeleiden, videoiden, kyselyiden, blogien ja diaesityksien muodossa. (https://techcrunch.com/2014/06/12/the-onions-clickhole-opens-its-traffic-baiting-maw/)


title: ClickHole

text: Julkistamisensa jälkeen ClickHole on julkaissut parodioita nostalgisesta sisällöstä, neuvoja, motivoivia lainauksia, urheiluanalyysejä, niksejä, muotiin liittyvää sisältöä ja "ajatuksia herättäviä teoksia" (jotka imitoivat BuzzFeedin ja Upworthyn julkaisuja). Toinen suosittu ClickHolen ominaisuus on TV-ohjelmien, verkkosivustojen ja muiden, yleensä hiljattaisten, populaarikulttuurin ilmiöiden ”suullinen historia”.


title: ClickHole

text:
ClickHolessa toimivat journalistit (eli ClickHole-tiimi) tapaavat säännöllisesti aivoriihessä miettiäkseen uusia ideoita ja aiheita joista kirjoittaa. Tiimi käyttää sosiaalisesta mediasta löytämäänsä sisältöä inspiraationa aiheille, joita satirisoida. Tämä sisältö muistuttaa yleensä klikkiartikkeleita, joita jaetaan paljon.
ClickHole varmistaa että sen työntekijät kiinnittävät huomiota siihen miten jokaista aihetta käsitellään satiirisesta näkökulmasta siten, että ideat ilmaistaan onnistuneesti. On myös paljastettu, että ClickHole-tiimi kokeilee vielä eri ideoita nähdäkseen mitkä yleisö ottaa parhaiten vastaan.


title: ClickHole

text: ClickHolessa julkaistua sisältöä jaetaan myös sosiaalisessa mediassa, esimerkiksi Facebookissa, YouTubessa, Instagramissa, Twitterissä, Tumblrissa ja Pinterestissä.


title: ClickHole

text: Helmikuussa 2017, ClickHole vaihtoi nimensä väliaikaisesti Cruftiksi. Vaihto oli selittämätön, ja alkuperäinen nimi vaihdettiin takaisin seuraavana päivänä.


title: ClickHole

text:
17. toukokuuta 2017, ClickHolen nimi muutettiin PatriotHoleksi ja se julisti itsensä olevan (suom.) "ainoa viraali mediasivusto tarpeeksi rohkea HUUTAAKSEEN OIKEISTA amerikkalaisista" ja (suom.) "Internetin viimeinen kannanotto vasemmistolaisen median tyranniaa vastaan". Ollessaan PatriotHole, ClickHolen journalistinen tyyli muuttui konservatiivisia uutissivustoja, esim. Breitbartia ja InfoWarsia, muistuttavaksi.
Sivun logo muuttui PatriotHole-aikana oranssista spiraalikuviosta valkoiseksi, oranssiviivaiseksi kotkaksi. Kaksi päivää myöhemmin, sivu muutettiin ennalleen, mutta PatriotHolesta tuli kuitenkin erillinen osa ClickHolea.


title: ClickHole

text:
Elokuun 29. päivänä 2017, PatriotHole esitteli Doug Baxterin eponyymisen nettisarjansa juontajaksi. Sarja alkoi syyskuun 6. päivänä 2017.
Nettisarjan tärkeänä osana on Baxterin parodia salaliittoteoristi Alex Jonesista.


title: ClickHole

text: Toukokuun 9. päivänä 2018, ClickHole julkaisi uuden liberaaliteemaisen sivuston nimeltä ResistanceHole.


title: ClickHole

text: ClickHolen alkuperäisyyttä on kritisoitu. On väitetty, että ClickHole käytti Upworthya, "The Huffington Post"ia ja BuzzFeedia inspiraationa artikkeleihinsa, diaesityksiinsä and kyselyihinsä. Sata päivää julkaisunsa jälkeen, Clickhole keräsi paljon ylistystä bloggaajilta ja "The Onion" -nettisivun lukijoilta. 36% prosenttia Clickholen tietoliikenteestä syntyi Facebookin kautta tehdyn jakamisen takia.


title: ClickHole

text: Nyt ClickHolen formaattia jäljittelevät satiiriset yliopistolehdet kuten "The Michigan Every Three Weekly" ja "The Georgetown Heckler".


title: ClickHole

text: Monet kirjoittajat ennustivat ClickHolen tulevan olemaan pitkäaikainen menestys, koska sen sisältö on jatkuvasti ollut luovaa ja tähdätty laajalle yleisölle. Kirjoittajat olettivat tämän toteutuvan, kunhan ClickHolen yleisö ymmärtää, että ClickHole parodioi klikkiotsikoita, mutta ei itse luo niitä.


title: ClickHole

text: ClickHole sai uusia lukijoita, kun näyttelijä/ohjaaja George Takei mainitsi ClickHolen virallisen Facebook-käyttäjänsä julkaisussa sen jälkeen kun ClickHole-tiimi julkaisi hänelle omistetun artikkelin (artikkelin nimi suom. "10 asiaa joista toivomme George Takein pitävän tarpeeksi jakaakseen tämän listan") ja yritti ottaa häneen jatkuvasti yhteyttä sosiaalisen median kautta. Toisessa tilanteessa Robert Downey Jr.'n Facebook-käyttäjä julkaisi linkin artikkeliin (suom. "Miltä Robert Downey Jr. näyttäisi tänä päivänä"), jossa näyttelijä, oltuaan useita vuosia kuolleena, ilmoittaa (suom.): "Yritän aina uhmata odotuksia".


title: ClickHole

text: Monet sosiaalisen median käyttäjät ovat ottaneet ClickHolessa olevia artikkeleita tosissaan ja ilmaisseet vihaansa ja hämmennystään Internetissä.


title: ClickHole

text: Hämmennystä on aiheutunut myös siitä, mikä Clickholen satiirin tavoite on; "The Guardian"-lehden artikkelin mukaan on epäselvää, onko ClickHole (suom.) "satiiri klikkiartikkeleista vai hyvää satiiria klikkiartikkeleiden muodossa".


title: Remingtone

text: Remingtone on suomalainen hardrock-yhtye. Yhtyeen debyyttisingle Naamiaiset julkaistiin YouTubessa 8.5.2018. Yhtyeen kokoonpano debyyttisinglellä on Tero Haavisto (laulu, taustalaulu), Juha Haavisto (basso), Harri Hunnakko (kitarat) ja Antti Hartikainen (rummut). Lisäksi kappaleella esiintyy Heli Haavisto (taustalaulu). Remingtonen musiikki on kitarariffipohjaista melodista hardrockia. Lyriikat ovat suomenkielisiä ja kappaleiden tarinat puhuttelevia.


title: Remingtone

text: Remingtone perustettiin vuonna 1992 Töysän Hakojärvellä. Alkuperäisessä kokoonpanossa soittivat Tero Haavisto (rummut ja laulu), Jussi Ahokas (kitara ja laulu) sekä Veli-Pekka Luoma (basso). Aluksi yhtyeen nimenä oli Scrap, jolla nimellä yhtye teki ensimmäisen demonsa Meren armoilla. Demo sisälsi sekä suomen- että englanninkielisiä kappaleita. Seuraavana vuonna yhtyeen nimeksi vaihdettiin Remington ja sanoitusten kieleksi vakiintui suomenkieli. Vuonna 1993 yhtye julkaisi demon Perverssin päiväkirja. Harri Hunnakko liittyi Remingtoniin vuonna 1993 yhtyeen laulusolistiksi. Tällä kokoonpanolla Remington teki kolmannen demonsa Kuolemanlaaksoon. Jussin keskittyessä muihin projekteihinsa ja erotessa yhtyeestä saman vuoden lopussa, ajautui yhtye kriisiin. Yhtyeen jäsenten roolit vaihtuivat muutamaankin kertaan Harrin siirtyessä laulusolistin paikalta rumpuihin, Veli-Pekan siirtyessä bassosta kitaraan ja Teron siirtyessä rummuista laulusolistiksi. Markku Hunnakko liittyi yhtyeeseen basistiksi ja Kai Harju toiseksi kitaristiksi. Yhtye teki muutaman keikan tällä kokoonpanolla. Sen jälkeen roolit vaihtuivat jälleen, kun Harri siirtyi rummuista kitaraan, Markku Hunnakko erosi yhtyeestä, Veli-Pekka palasi basson varteen ja Antti Hartikainen liittyi yhtyeen rumpaliksi. Tero jatkoi laulusolistina ja Kai Harju toisena kitaristina. Tällä kokoonpanolla yhtye teki vuonna 1995 neljännen demonsa Syntiinlankeemus. Yhtye teki myös kaksi musiikkivideota, jotka julkaistiin Alavuden kaapeli-tv:ssä. Kai Harjun erottua yhtyeestä muutettuaan Ouluun yhtye jatkoi Kaita lukuun ottamatta muuten samalla kokoonpanolla. Vuonna 1996 yhtye oli mukana kokoelma CD:llä, Julkinen salaisuus , jolla esiintyi useita bändejä. Kokoelma cd:n julkaisijana toimi Alavuden rock-yhdistys. Vuonna 1997 yhtyeen basistiksi liittyi Veli-Pekka Luoman tilalle Juha Palomäki. Yhtye teki vuosien 1993-1997 välisenä aikana yhteensä noin 50 keikkaa. Yhtye on soittanut mm. Kingston Wallin, Nylon Beatin ja Alivaltiosihteerin lämppärinä. Yhtye aloitti ensimmäisen albuminsa äänitykset vuonna 2012 kokoonpanolla Tero Haavisto (laulu), Harri Hunnakko (kitara), Antti Hartikainen (rummut) sekä Juha Haavisto (basso). Yyhtye vaihtoi nimensä Remingtoneksi ja julkaisi 8.5.2018 omalla YouTube-kanavallaan videon ensimmäisestä singlestään Naamiaiset.


title: NGC 2438

text: NGC 2438 on planetaarinen sumu noin 3 000 valovuoden päässä Peräkeulan tähdistössä. Sen löysi William Herschel 19. maaliskuuta 1786. NGC 2438 näyttää olevan M46:den sisällä, mutta se on todennäköisesti erillinen, koska se ei jaa M46:den radiaalista nopeutta. Tapaus on yksi esimerkki päällekkäisistä pareista, kuten NGC 2818.


title: NGC 2438

text: Kuvat joissa on pitkä altistuminen, näyttävät laajennetun kaksinkertaisen halon, kun taas se helpommin näkyvämpi osa ajoittuu suunnilleen silloin kun sen keskellä oleva punainen jättiläinen kuoli.


title: Suotana

text: Suotana on suomalainen melodista metallimusiikkia soittava yhtye. Sen tyylilajeja ovat melodinen black metal ja - death metal. Yhtye sai alkunsa Rovaniemellä vuonna 2005 sen perustajajäsenen Ville Raution sooloprojektina, johon liittyi myöhemmin lisää muusikkoja. Nykyisin yhtyeeseen kuuluu kuusi jäsentä. Yhtyeellä on sopimus levy-yhtiö Reaper Entertainmentin kanssa, jonka kautta se julkaisee toisen kokopitkän albuminsa Land of the Ending Time 25. toukokuuta 2018.


title: Wilson Kalumba

text: Wilson Kalumba (n. 1964 – 15. toukokuuta 2018) oli sambialainen poliitikko. Hänet valittiin vuonna 2016 maansa pääkaupungin Lusakan pormestariksi 270 151:llä äänellä. Toiseksi pormestarinvaaleissa yltänyt vastaehdokas oli Maureen Mwanawasa, joka sai 150 807 ääntä tuekseen. Kalumba kuoli 54-vuotiaana jouduttuaan äkillisesti sairaalahoitoon.


title: Forensinen vanhurskauttaminen

text: Forenssinen vanhurskauttaminen


title: Forensinen vanhurskauttaminen

text: Johdanto


title: Forensinen vanhurskauttaminen

text: Martti Lutherin (1483–1546) oppilas Philip Melanchthon (1497–1560) kehitti edelleen oppi-isänsä käsitystä vanhurskaudesta. Melanchtonin perusajatuksena oli, että Jumalan tuomio ihmisen vanhurskaudesta tapahtuu taivaallisessa oikeudessa eikä ihmisellä ole mahdollisuutta vaikuttaa siihen.


title: Forensinen vanhurskauttaminen

text: Philipp Melanchthon reformaattorina


title: Forensinen vanhurskauttaminen

text: Philipp Melanchthon, syntyjään Philipp Schwartzerd, oli saksalainen teologi ja humanisti. Hän oli myös Martti Lutherin läheinen ystävä ja oppilas. Hän omaksui Lutherin reformaation ja osallistui sen edistämiseen. Melanchthonin kuitenkin katsottiin Lutherin kuoleman jälkeen olevan liian sovitteleva katolista kirkkoa kohtaan Leipzigin interimin aikaan ja tämä johti protestanttien ensimmäiseen opilliseen kiistaan adiaforariitaan. Hänen puolustajiaan kiistassa kutsuttiin "filippisteiksi" ja vastustajia "aitoluterilaisiksi". Melanchthonista tuli kuitenkin viimeistään Lutherin kuoleman jälkeen reformaatioliikkeen edustaja ja johtohahmo.


title: Forensinen vanhurskauttaminen

text: Forenssinen vanhurskauttamisoppi.


title: Forensinen vanhurskauttaminen

text: Yksi Lutherin reformaation teemoista oli, että ihminen ei voi vanhurskauttaa itseään vaan vanhurskaus itsessään on Kristuksen ”vierasta vanhurskautta”. Vanhurskauttaminen tapahtuu pelastavan uskon kautta. Pelastavan uskon tunnusmerkkejä olivat uskon varaan jättäytyminen, usko Kristuksen syntymään ja uhrautumiseen ihmistä varten ja se, että usko itsessään on vanhurskauttava lahja Jumalalta. Tämän lahjan avulla syntinen pääsee yhteyteen Jumalan kanssa. Melanchthon vei tätä ajatusta eteenpäin ja muodosti forenssisen vanhurskauttamisen. Termillä forenssinen viitataan latinan kielen sanaan forum, joka tarkoittaa pihaa tai markkinapaikkaa ja joka antiikin Rooman aikana toimi myös oikeuden näyttämönä. Kyse on nimensä mukaisesti siis oikeusopillisesta vanhurskauttamisesta.Forenssinen vanhurskauttaminen jää kokonaan ihmisen ulkopuolelle, samoin kun Lutherin ajattelussa. Jumala jakaa vanhurskauttamisessa taivaallista oikeutta jonka syntinen voi vain ottaa vastaan. Suurin ero Lutheriin oli se, että Lutherin käsityksessä Kristuksen ”vieras vanhurskaus” ikään kuin sulkee uskovan syntisen itseensä. Melanchthonin suoraviivaisempi tulkinta oli, että vanhurskautus on Jumalan jakamaa eikä liity vapaaseen tahtoon tai aktiiviseen uskoon.


title: Forensinen vanhurskauttaminen

text: Vastaanotto


title: Forensinen vanhurskauttaminen

text: Huolimatta Melanchthonin painotuksien kiistanalaisuudesta reformaatioliikkeen sisällä, forenssisen vanhurskauttamisen ajatus otettiin vastaan hyvin yksimielisesti. Liikkeen ulkopuolella ajatus poikkesi katolisen kirkon kannasta niin voimakkaasti, että se loi määrittävän eron katolisen ja protestanttisen uskon välille. Trenton kirkolliskokouksessa katolinen kirkko päätti säilyttää Augustinuksen ( 354–430) opin vanhurskaudesta sekä ulkoisena lahjana että sisäisenä prosessina, toisin sanoen uskova tehdään vanhurskaaksi ja ihminen myös itse muuttuu kohti vanhurskautta. Melanchthon käsitti tämän sisäisen muutoksen vanhurskauttamisesta erilliseksi ”pyhitykseksi”.


title: Forensinen vanhurskauttaminen

text:
Aiheesta muualla
http://www.globaljournalct.com/wp-content/uploads/2014/08/Kelley-Luther-rev-justification-vol9-no-3.pdf


Forensinen vanhurskauttaminen


title: Forensinen vanhurskauttaminen

text:
Lähteet
McGrath, Alistair: Kristillisen uskon perusteet. 2012 Kirjapaja ISBN: 9789522472380


title: Louis Archinard

text: Louis Archinard (11. helmikuuta 1850 Le Havre – 8. toukokuuta 1932 Villiers-le-Bel) oli ranskalainen siirtomaa-ajan kenraali.


title: Louis Archinard

text: Archinard syntyi protestanttiseen opettajaperheeseen ja valmistui Palaiseaun polyteknisestä koulusta. Hän liittyi laivaston tykistöön juuri ennen Saksan–Ranskan sotaa. Vuosina 1876–1878 Archinard toimi asevaraston kapteenina Saigonissa ja vuonna 1880 hänet lähetettiin ensimmäisen kerran Länsi-Afrikkaan. 1880-luvun alussa Archinardista tuli Ranskan Länsi-Afrikan laajentamista suunnitelleen Gustave Borgnis-Desbordesin upseeripiirin jäsen. Hän palasi Afrikkaan Ylä-Senegalin ylikomendanttina vuonna 1888 ja valloitti Ségoun vuonna 1890. Samana vuonna Archinard nimitettiin Ranskan Sudanin ylikomendantiksi ja myöhemmin varakuvernööriksi. Hän yritti pystyttää uudelleen Segun bambaravaltakunnan, johti viimeisten tukulorikaupunkien valtausta ja palasi vuonna 1893 Ranskaan, jossa hän suunnitteli Samori Tourén mandinkavaltakunnan tuhoamista. Myöhemmin hän suunnitteli Joseph Gallienin johtamaa Madagaskarin valtausta ja saatuaan vuonna 1897 ylennyksen kenraaliksi toimi prikaatinkomentajana Kotšinkiinassa.


title: Louis Archinard

text: Vuonna 1904 Archinardista tuli Ranskan armeijan päämajan nuorin kenraali. Vuonna 1914 hänet nimitettiin siirtomajoukkojen raha-asioiden ylitarkastajaksi. Archinard jäi eläkkeelle vuonna 1915, mutta osallistui vielä Puolan armeijan perustamiseen vuonna 1919.


title: Louis Archinard

text: Archinard muistetaan Ranskan Sudanin valloittajana ja epäsuoran alkuasukashallinnon kehittäjänä. Hän oli keskeisiä toimijoita armeijan imperialismissa, joka väheksyi siviiliviranomaisten määräyksiä.


title: Girl, Boy, Bakla, Tomboy

text: Girl, Boy, Bakla, Tomboy on vuonna 2013 ensi-iltansa saanut filippiiniläinen tagaloginkielinen komediaelokuva, jonka on ohjannut Wenn Deramas.


title: Anetoli

text: Anetoli on aromaattinen orgaaninen yhdiste. Yhdistettä käytetään aromiaineena, hajusteena ja orgaanisen kemian synteeseissä. Yhdiste esiintyy myös kukkien tuoksuissa ja semiokemikaalina eliöiden viestinnässä.


title: Anetoli

text: Anetoli on huoneenlämpötilassa väritöntä nestettä. Anetolilla on cis- ja trans-isomeerit joista trans-isomeeri on stabiilimpi. Yhdiste on veteen liukenematonta, mutta liukenee moniin orgaanisiin liuottimiin, esimerkiksi etanoliin, dietyylieetteriin, asetoniin ja kloroformiin. Anetolilla on anismainen tuoksu ja se on makeaa. Anetolia esiintyy useiden kasvien eteerisissä öljyissä. Erityisesti sitä on anisruohossa, fenkolissa, tähtianiksissa ja mäntyöljyssä.


title: Anetoli

text: Anetolia voidaan eristää kiteyttämällä fenkoli- tähtianis- ja mäntyöljyistä. Mäntyöljyä voidaan myös käsitellä emäksellä, jolloin sen sisältämä estragoli isomeroituu anetoliksi. Anetolia valmistetaan myös synteettisesti. Tyypillisin synteettinen tapa on anisolin ja propanoyylikloridin välinen Friedel–Crafts-asylointireaktio, jota seuraa karbonyyliryhmän pelkistys alkoholiksi ja eliminaatioreaktio hapon avulla.


title: Anetoli

text: Anetolia käytetään elintarviketeollisuudessa anisaromina ja sitä voidaan lisätä esimerkiksi alkoholijuomiin. Lisäksi sitä käytetään hajusteissa, hammastahnoissa, suuvesissä, valokuvauskemikaalina, limaa irrottavien vaikutusten vuoksi yskänlääkkeissä ja anisaldehydin valmistamiseen hapettamalla typpihapon tai kromiyhdisteiden avulla.


title: Stavelot-triptyykki

text: Stavelot-triptyykki on keskiaikainen reklivaario ja kolmiosainen alttarikaappi. Se on valmistettu pyhän ristin ympärille ja sen suojaksi. Pyhä risti on se risti johon Jeesus ristiinnaulittiin ja se on yksi tärkeimmistä kristinuskon pyhäinjäännöksistä. Maailmassa on useita ristinpalasia joiden väitetään olevan pyhästä rististä. Alttaritaulu on valmistettu noin 1150-luvulla Stavelotin luostarille. Valmistajat olivat Maasin jokilaakson taiteilijoita. Se on emaloitu ja kullattu. Nykyisin alttaritaulu on The Morgan Library & Museumin kokoelmissa New Yorkissa.


title: Stavelot-triptyykki

text: Alttarikaappi koostuu kolmesta erillisestä triptyykistä. Yhdestä isosta jonka sisällä on kaksi pienempää. Uloin triptyykki on 48 cm korkea ja ovet avoinna sen leveys on 66 cm. Keskiosassa on sijoitettuna kaksi sisempää triptyykkiä, jossa ylempänä on pyhä naula eli naula jolla Jeesus ristiinnaulittiin. Alemmassa triptyykissä on palasia pyhästä rististä. Uloimman triptyykin vasemmassa siivessä on kuvattu keisari Konstantinus Suuren kääntyminen kristinuskoon. Oikeassa siivessä kuvataan kuinka hänen äitinsä Helena löysi pyhän ristin.


title: Stavelot-triptyykki

text:
Uloimman triptyykin valmistivat Maasin jokilaakson taiteilijat. Teos on ilmeisemmin valmistettu samassa työpajassa. Tekijöiden nimet ovat jääneet tuntemattomiksi. Kaksi sisimmäistä triptyykkiä ovat vanhempia ja ne ovat bysanttilaista alkuperää. Stavelotin apotti Wibald (1098–1158) matkusti Konstantinopoliin 1154 diplomaattitehtävässä. On mahdollista, että hän sai pienemmät triptyykit matkallaan ja toi ne Stavelotin luostariin, jonka jälkeen ulompi alttarikaappi valmistettiin.
Alttarikaappi oli Stavelotin luostarissa aina Ranskan vallankumoukseen saakka 1792 jolloin Stavelotin viimeinen apotti pakeni Saksaan triptyykki mukanaan. Teos pysyi Saksassa 1910 asti, jolloin se myytiin, Yhdysvaltalaiselle liikemiehelle ja pankkiirille, J. P. Morganille (1837–1913) ja hän testamenttasi sen kirjastolleen.


title: Stavelot-triptyykki

text: Uloimmissa siivissä on yhteensä kuusi pyöreää kuvaa, kolme kummassakin sivussa. Ne kertovat pyhän ristin legendan. Kuvat noudattavat Inventio Sanctae Crucis -teoksessa olevaa juonta. Kuvat luetaan järjestyksessä vasemmalta alhaalta ylös ja oikealta alhaalta ylös.


title: Stavelot-triptyykki

text:
Vasemmalla ensimmäisessä kuvassa on kuvattuna Konstantinuksen näkemä enneuni. Eusebios kirjoitti, että ennen Mulviuksen sillan taistelua hän näki unen, jossa hän näki taivaalla punaisen ristin, ja kuuli äänen: ”Tässä merkissä olet voittava.” Toisessa kuvassa on Mulviuksen sillan taistelu ja seuraavassa kuvassa Konstantinus kastetaan voiton jälkeen.
Oikealla ensimmäisessä kuvassa Konstantinuksen äiti neuvottelee ja kyselee juutalaisilta missä risti on. Toisessa kuvassa pyhää ristiä kaivetaan haudasta esille. Kolmannessa kuvassa varmistetaan, että risti on oikea. Risti on oikea, jos kuollut herää henkiin.


title: Digimon Savers the Movie: Ultimate Power! Activate Burst Mode!!

text: Agumonin, Gaomonin ja Lalamonin kumppanit ovat joutuneet kaupungin väestön kanssa ympäri kaupunkia levinneiden mysteeristen viiniköynnösten aiheuttamaan unitilaan. Kolmikon kulkiessa hiljaisessa kaupungissa he joutuvat kamppailemaan Ogremonin johtamien Goblimonien kanssa, jotka uhkaavat nuorta tyttöä. Pelotettuaan Goblimonit pois, nuori tyttö, jonka nimeksi paljastuu Rhythm, kertoo olevansa todellisuudessa digimon ja köynnökset ovat Argomon-nimisen digimonin aikaansaannoksia. Nelikko päättää kohdata Argomonin pilvenpiirtäjän katolla. Matkalla linnalle Gaomon pysyy takana pidätelläkseen armeijan Goblimoneja. Kun Lalamon lennättää Agumonin ja Rhythmin lähelle Argomonin paikkaa, hän pysyy takana myös pidätelläkseen hyökkäävää Pipismonia. Agumon ja Rhythm löytävät Argomonin tornin yläosasta levittämässä viiniköynnöstään koko kaupunkiin. Argomon näyttää olevan liian voimakas Agumonille aluksi, mutta Agumonin "Spitfire Blast" pystyy lyömään hänet maahan. Argomon digivoituu kuitenkin Mega-muotoonsa ja kääntää taistelun itselleen. Kun Agumon ottaa iskuja vastaan ja on juuri luovuttamassa, hän muistaa, kuinka Marcus ei koskaan luovuttanut, vaikka mikä olisi, ja tämä päättäväisyys vapauttaa Marcusin hänen koomastaan. Marcus saapuu paikalle ja lyö Argomonia aktivoidakseen D.N.A:nsa, jota hän käyttää Agumonin kehittämiseen ShineGreymoniksi. Huolimatta tästä, ShineGreymon ei edelleenkään ole riittävän vahva voittaakseen taistelun, ja Argomon hajottaa ShineGreymonin GeoGrey-miekan. Vastauksena Marcus muuttuu entistä päättäväisemmäksi, aiheuttaen Burst Chargen, jota täydentää Rhythmin halu ShineGreymonin voittoon, jolloin ShineGreymon digivoituu ShineGreymon Burst-Modeen ja lävistää Argomonin rintakehän miekallaan, tappaen pahan Digimonin. Taistelun jälkeen Rhythm antaa Agumonille suudelman.


Digimon Savers 3D: The Digital World in Imminent Danger! on 3. lokakuuta 2009 julkaistu lyhytelokuva ja kymmenes Digimon-elokuva. Elokuvan kesto on seitsemän minuuttia.


title: Digimon Savers 3D: The Digital World in Imminent Danger!

text: Agumon, Gaomon ja Lalamon päättävät siirtyä digitaaliseen maailmaan ja päätyvät alueelle, joka muistuttaa teemapuistoa, jossa on monia muitakin Digimoneja, mukaan lukien Calumon, joka päättää seurata heitä. Hypättyään vuoristoradan vaunua muistuttavaan ajoneuvoon, Agumonin kauheat ajotavat johtavat heitä ympäri vierekkäisiä paikkoja, mukaan lukien ulos kalliolta, läpi luolastojen, tulivuoren, jäätyneen kallion, ahdistuneen alueen ja laskeutumiseen Dark Areaa muistuttavalle alueelle. He havaitsevat, että Armageddemon hajottaa ja absorboi dataa alapuolellaan olevaan mustaan aukkoon. Agumon ja Gaomon kehittyvät GeoGreymoniksi ja Gaogamoniksi ja taistelevat Armageddemonia vastaan Calumonin käyttäessä voimiaan neutraloidakseen mustan aukon. Kun Armageddemon on voitettu, sen kehosta koostuvat Kuramonit palauttavat alueen takaisin normaaliksi.


Digimon Adventure 3D: Digimon Grandprix! on 3. lokakuuta 2009 julkaistu lyhytelokuva ja yhdestoista Digimon-elokuva. Elokuvan kesto on seitsemän minuuttia.


title: Digimon Adventure 3D: Digimon Grandprix!

text: Kaksitoista kilpailijaa kilpailee Digimon Grandprix'ssa saadakseen nimikkeen "King of Digimon". Kilpailu alkaa kiireellä, vain Agumon lentää väärällä tavalla ja Patamonin ajoneuvo lähtee ilman häntä. Alussa maatilan kaltaisessa ympäristössä Veemon ja PicoDevimon ottavat johtoaseman, mutta kun he ylittävät joen alueen, he yrittävät kilkata toisiaan pois kilpailusta, jolloin molemmat ajoneuvot pysähtyvät ja useimmat muut kilpailijat ohittavat heidät. Muiden Digimonien edetessä, Agumon päätyy lopulta menemään oikeaan suuntaan, ja Patamon liittyy hänen kanssaan ratsastaen. Lumen täyttämässä toisessa vaiheessa PicoDevimon onnistuu ohittamaan Tentomonin ja vapauttaa tarpeeksi pommeja tuhoamaan sekä omansa ajoneuvon että Armadillomonin ajoneuvon Veemonin kiihdyttäessä. Syksyisessä metsäosassa Veemon ja PicoDevimon yrittävät saada toisiaan ulos kilpailusta mikä aiheuttaa Tailmonin, Gomamonin, Piyomonin ja Hawkmonin putoamisen, mutta Agumon, joka kuljettaa muita pudonneita kilpailijoita nousee kärkeen äänivallin jälkimainingeissa lyöden Veemonin ja PicoDevimonin pois kurssista. Gabumon nousee kärkeen, mutta Agumon nopeasti siirtyy johtoon. Valitettavasti hänen ohjuksensa saavat hänet hermostumaan, ja hän alkaa ulostamaan, käynnistäen sen improvisoituna ohjuksina. Tämä toiminta vie Palmonin melkein heti ulos, ja Gabumon putosi pian sen jälkeen. Agumon menettää pian kurssin uudelleen, jättäen PicoDevimonin ja Veemonin kädet ulos kaupungista. PicoDevimon vetää viimeisen keinonsa ja polttaa kaiken tehon ajoneuvostaan, mutta hänen ohjaamonsa, jonka Veemon yksinkertaisesti väistää, tuloksena oleva räjähdys vie hänet ulos. PicoDevimon luulee voittavansa, mutta Agumon, kuljettaen muita kilpailijoita, kulkee ohi ja tuhoaa PicoDevimonin ajoneuvon iskuaallolla. Kaikki ylittävät maaliviivan ja jakavat tittelin "King of Digimon", paitsi heti sen jälkeen ohjus riistäytyy käsistä lähettäen heidät avaruuteen.


title: Santa Barbaran piirikunta

text: Santa Barbaran piirikunta () on Yhdysvaltojen Kalifornian osavaltiossa sijaitseva piirikunta. Piirikunna väkiluku oli 423 895 ihmistä vuonna 2010, ja se on pinta-alaltaan 9 810 neliökilometriä. Piirikunnan suurin kaupunki on Santa Maria ja ja hallintokeskus on Santa Barbara.


title: Santa Barbaran piirikunta

text: Yhdysvaltojen Census Bureaun mukaan alueen pinta-ala on 9 810 km². Pinta-alasta on 7 080 km² maata ja 2 730 km² vettä. Veden osuus on 27,8 prosenttia.


title: Santa Barbaran piirikunta

text: Santa Barbaran piirikunta rajautuu lännessä ja etelässä Tyyneenmereen.


title: Santa Barbaran piirikunta

text: Piirikunnan korkein kohta on Big Pine Mountain (2 074 m).


title: Quora

text: Quora on yhteisöllinen kysymys–vastaus-sivusto. Käyttäjät rekisteröityvät ja toimivat oikealla nimellään.


title: Quora

text: Käyttäjät voivat muokata omia ja toisten kysymyksiä ja vastauksia, kommentoida niitä ja laittaa kirjoittajia tai aiheita seurantaan. Vastaukset arvioidaan niiden hyödyllisyyden perusteella annetuilla äänillä. Quora tarjoaa mahdollisuuden kytkeä siihen muita sosiaalisen median palveluja, kuten Twitter, Facebook ja esimerkiksi käyttäjän oman blogin. Käyttäjälle tarjotaan mahdollisuus kertoa koulutuksensa tai muu asiantuntemuksensa perusta, mutta sivusto ei tarkista niitä tai henkilöllisyyttä. Sivusto pyrkii ennakoimaan käytäjän mieltymyksiä ja tarjoamaan ehdotuksia olemassa olevista ketjuista sen mukaan.


title: Quora

text: Quoran perustivat 2009 kaksi entistä Facebookin työntekijää, Charlie Cheever ja Adam D'Angelo. Sivusto avautui 4. tammikuuta 2010, ensin vain kutsutuille jäsenille.


title: Quora

text: Quora osti 2016 Googlen entisen egyptiläisen työntekijän Wael Ghonimin perustaman sosiaalisen verkkosivuston Parlion ja jäädytti sen toiminnan.


title: Quora

text: Quora keräsi vuonna 2010 rahoitusta yli kymmenen miljoonaa dollaria Benchmark Capitalilta, ja yritys arvioitiin noin sadam miljoonan euron arvoiseksi.


title: Quora

text: Forbes kertoi Quoran keränneen 2012 50 miljoonaa dollaria ja yhtiö oli arvioitu 400 miljoonan arvoiseksi. Huhtikuussa 2014 Quora oli saanut 80 miljoonaa dollaria lisärahoitusta pääasiassa Tiger Global -sijoitusyhtiöltä. Entiset rahoittajat Benchmark Capital, Matrix Partners, North Bridge Venture Partners ja Peter Thiel olivat myös sijoittaneet uudelleen yhtiöön. Yhtiö toivoi tämän riittävän tekemään toiminnan voitolliseksi ja liiketoimintajohtaja Marc Bodnick kertoi tavoitteena olevan yhtiön itsenäisyyden säilyttäminen.


title: Quora

text: Forbesin toimittaja Alex Konrad pohti Tiger Globalin motiiveja. Oliko sen hyvin pitkään tuottamattomassa investoinnissa altruistisia tarkoitusperiä, vai luottiko sijoitusyhtiö joskus kaukana tulevaisuudessa tuleviin voittoihin? Bodnickin mukaan Quora pyrki pääsemään rahastamaan palvelusta keskipitkällä aikavälillä, mutta ei ollut menemässä pörssiin useisiin vuosiin.


title: Quora

text: 2016 yhtiö alkoi rajatusti sijoittaa kysymyssivuille mainoksia. Venture Beatin mukaan Quora alkoi silloin ensimmäisen kerran rahastaa sivustollaan.


title: Quora

text: Jo vuonna 2011 Quoralla oli Guardianin mukaan mahdollisesti yli 500 000 rekisteröitynyttä käyttäjää. Lehden mielestä Quoran silloiset kilpailijat, kuten Yahoo Answers, Formspring, Mahalo ja Ask.com, olivat paljolti hylänneet käyttäjäpohjaiset kysy-vastaa-palvelut. Lehti vertasi Quoran seuraamistoimintoa Twitteriin ja arveli sen olevan osa sivuston suosiota.


title: Quora

text: Forbes sanoi vuonna 2014 Quoran kertoneen sen kattavan 400 000 aihetta ja sen suosituimpien kirjoittajien saavan aina miljoona seuraajaa kuukaudessa. Forbes kuitenkin huomautti Quoran "tunnetusti pidättäytyvän" esittämästä tarkkoja lukuja.


title: Quora

text: D'Angelo väitti kesäkuussa 2017, että Quoralla on yli 200 miljoonaa kävijää kuukaudessa.


title: Quora

text: Quora oli vuonna 2018 tarjolla kahdeksalla kielellä englannin lisäksi: espanjaksi, ranskaksi, saksaksi, italiaksi, japaniksi, bahasa indonesiaksi, portugaliksi ja hindiksi.


title: Jättikameleontti

text: Jättikameleontti ("Furcifer oustaleti") on kameleonttien heimoon kuuluva liskolaji. Se on suurin kameleonttilaji ja kotoperäinen Madagaskarilla.


title: Jättikameleontti

text: Jättikameleontti on kookas lisko, jolla on pitkä häntä. Koiraiden pituudeksi on mitattu 68,5 senttiä ja naaraiden 40 senttiä. Täysikasvuiset yksilöt painavat 400–500 grammaa ja vastakuoriutuneet poikaset 0,8 grammaa. Väri on varsin huomaamaton. Se vaihtelee ruskeasta vihreään ja siniseen, ja lisäksi on muutamia keltaisia, punaisia tai vihertäviä pilkkuja. Jättikameleontilla on pään ja niskan yli ulottuva suuri, litteä uloke mutta ei sarvia. Toisin kuin muut kameleonttinaaraat, jättikameleonttinaaraat ovat koiraita värikkäämpiä, tosin soidinaikaan koiraiden väri kirkastuu.


title: Jättikameleontti

text: Jättikameleonttia tavataan Madagaskarilla. Etelä-Floridassa on lemmikkieläimistä muodostunut vieraslajikanta. Se voi selviytyä heikentyneessä elinympäristössä, maatalousmaasta ja ihmisasutuksesta, mutta sitä esiintyy myös kuivissa metsissä, savanneilla ja toisinaan trooppisissa sademetsissä.


title: Jättikameleontti

text: Jättikameleontti on hidas liikkeissään. Se väijyy hyönteistä tai muuta saalista tarkkaan ennen kuin se pyydystää sen pitkällä, tahmealla kielellään. Selkärangattomien lisäksi jättikameleontti syö tiettyjen pensaiden hedelmiä sekä silloin tällöin pieniä lintuja ja matelijoita. Naaraat munivat noin 50 munaa maaperään tai karikkeeseen. Kameleontti puolustautuu käärmeitä ja lintuja vastaan täyttämällä ruumiinsa ilmalla, esittelemällä kylkeään saalistajalla ja avaamalla suunsa ammolleen. Se voi myös sihistä ja purra.


title: Grey Heavens

text: Grey Heavens on suomalaisen Omnium Gatherumin seitsemäs studioalbumi, joka julkaistiin 26. helmikuuta 2016 Lifeforce Records -levymerkillä.


title: Grey Heavens

text: Albumi debytoi Suomen virallisen listan toisella sijalla.


title: Zeta Sagittarii

text: Zeta Sagittarii (ζ Sagittarii, lyhennettynä Zeta Sgr, ζ Sgr) on kolmitähtijärjestelmä ja kolmanneksi kirkkain tähti Jousimiehen tähdistössä. Parallaksi-mittausten mukaan se on noin 88 valovuotta (27 parsekkia) Auringosta.


title: Zeta Sagittarii

text: Kolme komponenttia on nimetty Zeta Sagittarii A (myös Ascella) ja B, jotka muodostavat kaksoisjärjestelmän, ja pienempi kumppani-tähti C.


title: Zeta Sagittarii

text: "ζ Sagittarii" (Latinisoitu "Zeta Sagittarii") on systeemin Bayerin designaatio. Designaatiot "ζ Sagittarii A, B ja C" saatiin IAU:lta.


title: Agacherin kaistaleen sota

text: Agacherin kaistaleen sota eli Joulusota oli viisi päivää kestänyt sota Malin ja Burkina Fason välillä Agacherin kaistaleen omistuksesta joulukuussa 1985.


title: Agacherin kaistaleen sota

text: Kiistan kohteena oli Burkina Fason pohjoisrajalla sijaitseva 275 kilometrin pituinen Agacherin kaistale, joka ulottuu Malin Yorosta Nigerin rajalle. Se on tärkeä karjan laidunalue, jossa oletettiin sijaitsevan myös mineraaliesiintymiä. Tarkka rajalinja oli Ranskan siirtomaa-aikana jäänyt määrittelemättä.


title: Agacherin kaistaleen sota

text: Malin ja Ylä-Voltan itsenäistymisestä alkanut rajakiista kärjistyi ensimmäisen kerran vuonna 1974, jolloin maiden armeijoiden välillä käytiin pieniä aseellisia yhteenottoja. Joulusodan kimmokkeena toimi burkinalaisten väestönlaskijoiden saapuminen Malin omanaan pitämälle alueelle. Taustalla olivat myös vuoden 1984 kuivuus sekä maiden presidenttien Moussa Traorén ja Thomas Sankaran hallitusten sisä- ja ulkopoliittiset ongelmat.


title: Agacherin kaistaleen sota

text: Malin ilmavoimat pommittivat joulupäivänä 1985 rajan lähellä sijaitsevia Djiboa ja Ouahigouyaa. Burkina Faso vastasi seuraavana päivänä ilmaiskulla Sikassoon. Malin armeija valtasi osan kiisteltyä aluetta, kun taas burkinalaiset hyökkäsivät Malin ja Norsunluurannikon rajalla sijaitevaan Zégouaan. Burkina Faso ja Mali suostuivat Länsi-Afrikan maiden esittämään tulitaukoon 27. joulukuuta, mutta se rikkoutui välittömästi. Mali hyökkäsi Sikasson alueen vastaisella rajalla sijaitsevaan Kolokon kylään ja pommitti Dédougoua, Djiboa, Ouahigouyaa ja Tougania. Joulukuun 30. päivänä maat hyväksyivät neljännen tulitaukosopimuksen, joka lopetti vihollisuudet. Tammikuussa 1986 hyväksyttiin Länsi-Afrikan maiden välittämä rauhansopimus ja rajakiista päätettiin jättää Kansainvälisen oikeuden ratkaistavaksi.


title: Agacherin kaistaleen sota

text: Kansainvälinen oikeus antoi ratkaisunsa 22. joulukuuta 1986. Sen mukaan Mali sai kaistaleen länsiosassa sijaitsevan ”neljän kylän alueen” ja Burkina Faso itäosassa sijaitsevan ”kolmen joen alueen”. Molempien maiden presidentit ilmoittivat olevansa tyytyväisiä ratkaisuun.


title: Friedrich von Hahn

text: Friedrich II. Graf von Hahn (27. heinäkuuta 1742 Neuhaus, Holstein – 9. lokakuuta 1805) oli saksalainen aatelismies, filosofi ja tähtitieteilijä. Hän ehdotti Doppler-ilmiötä ennen Christian Doppleria.


title: Friedrich von Hahn

text: Von Hahn rakensi vuonna 1793 Mecklenburgiin yksityisen observatorion, joka oli hyvin varusteltu. Hän omisti muutamia William Herschelin tekemiä suurimpia peilejä ja tarkkuuslaiteitta, joilla voi määrittää tähtien asentoa. Hän löysi Vuonna 1800 M57:n keskitähden, joka on Lyyran tähdistössä.


title: Friedrich von Hahn

text: Friedrich von Hahnia ja Otto Hahnia kunnioitetaan Kuussa olevalla Hahn-nimisellä kraatterilla.


title: Kolkanpää

text:
Kolkanpää
() oli inkerikkojen asuttama kylä, joka kuului Soikkolan ortodoksiseen seurakuntaan. Nykyään kylän paikka kuuluu Leningradin alueen Jaaman piiriiin Venäjällä.


title: Kolkanpää

text: Kylä sijaitsi Soikkolan niemen pohjoiskärjessä. Kylä mainitaan 1700-luvun alussa, Suuren Pohjan sodan aikana, kun vuonna 1708 Ruotsin armeijan joukot siirrettiin Suomeen (niin sanottu "Kolkanpään evakuointi"). Vuonna 1849 kylässä asui 97 ihmistä (51 miestä, 46 naista), kaikki inkerikkoja . 1930-luvun alussa Kolkanpäässä oli 37 taloa ja noin 150 asukasta, pääosin inkerikkoja.. Vuonna 1935 kolmasosa asukkaita (11 perhettä) karkotettiin Keski-Aasian aroille Kazakstaniin. Vuotta myöhemmin loput asukkaista siirrettiin asuinpaikoilta. Kylän rakennuksia oli tuhottu lopullisesti sodan aikana. Kolkanpään paikalla on nyt puutarhapalsta-alueita. Kylän nähtävyyksinä oli merellä lähellä rantaa oleva valtava, 7-8 metrin korkuinen "Kuekivi". Muodoltaan kivi on soikea ja muistutti jättiläismäistä kananmunaa.


title: Harrisin piirikunta (Texas)

text: Harrisin piirikunta () on Yhdysvaltojen Texasin osavaltiossa sijaitseva piirikunta. Piirikunnan väkiluku oli 4 652 980 vuonna 2010 ja sen pinta-ala on 4 602 neliökilometriä. Harrisin suurin kaupunki Houston on myös piirikunnan hallintokeskus.


title: Harrisin piirikunta (Texas)

text: Harrisin piirikunta kuuluu Houston Metropolitan Statistical Area -suurkaupunkialueeseen, joka oli Yhdysvaltain viidenneksi suurin vuonna 2016.


title: Harrisin piirikunta (Texas)

text: Yhdysvaltain väestönlaskentaviraston mukaan alueen pinta-ala on 4 602 km². Pinta-alasta on 4 411 km² maata ja 192 km² vettä. Veden osuus on 4.2 prosenttia. Rhode Islandin osavaltio on pinta-alaltaan pienempi kuin Harrisin piirikunta.


title: Toein Asakusa-linja

text: Toein Asakusa-linja () on Tokion metropolin liikennelaitoksen operoimaan Toei-metroon kuuluva metrolinja Tokiossa, Japanissa. Se kulkee Ōtan erillisalueen Nishi-Magomesta Sumidan erillisalueen Oshiageen. Linjalla on 20 asemaa.


title: Toein Asakusa-linja

text: Asakusa-linja oli Japanin ensimmäinen metrolinja, jolla aloitettiin yksityisten rautatieyhtiöiden läpiajoliikenne. Sen kautta on enemmän läpiajettavia yhteyksiä muille rautatielinjoille kuin muilla Tokion metron linjoilla. Linjaa käyttävät Keikyū-rautatiet ja Keisei-rautatiet; Keikyū tarjoaa Asakusa-linjan kautta yhteyksiä muun muassa Jokohamaan ja Hanedan lentoasemalle, Keisei Chiban prefektuuriin ja Naritan lentoasemalle.


title: Toein Asakusa-linja

text:
Vuosina 2016–2017 linjalla oli keskimäärin 718 855 käyttäjää päivässä. Vuonna 2016 sen täyttöaste oli aamun ruuhka-aikana 131 prosenttia kapasiteetista.
Asakusa-linjaa ajaa 6 yhtiötä: Toei, Keikyū, Keisei, Hokuso, Chiba New Town Railway ja Shibayama Railway. Kaikki junat ovat kahdeksanvaunuisia.
5300: vuodesta 1991


title: Toein Asakusa-linja

text:
5500: vuodesta 2018
3000: vuodesta 2002


title: Toein Asakusa-linja

text: 3050: vuodesta 2010


title: Toein Asakusa-linja

text: 3400: vuodesta 1993


title: Toein Asakusa-linja

text: 3600: vuodesta 1982


title: Toein Asakusa-linja

text:
3700: vuodesta 1991
600: vuodesta 1994


title: Toein Asakusa-linja

text: N1000: vuodesta 2002


title: Toein Asakusa-linja

text:
1500: vuodesta 1985
7300: vuodesta 1992


title: Toein Asakusa-linja

text:
7500: vuodesta 2006
9100: vuodesta 1994


title: Toein Asakusa-linja

text: 9200: vuodesta 2013


title: Toein Asakusa-linja

text:
9800: vuodesta 2017
3600


title: Kaustisen ja Ullavan seurakunta

text: Kaustisen ja Ullavan seurakunta on Oulun hiippakuntaan ja Kokkolan rovastikuntaan kuuluva Suomen evankelis-luterilaisen kirkon seurakunta, joka toimii Kaustisen kunnan ja Kokkolan Ullavan alueella.


title: Kaustisen ja Ullavan seurakunta

text: Seurakunta perustettiin vuonna 2006 Kaustisen ja Ullavan seurakuntien yhdistyessä. Vuonna 2009 seurakunta liittyi Kokkolan seurakuntayhtymään, koska Ullavan kunta lakkautettiin ja liitettiin Kokkolan kaupunkiin. Kaustinen oli itsenäistynyt seurakuntana vuonna 1866 ja Ullava 1912.


title: Kaustisen seurakunta

text: Kaustisen seurakunta oli Oulun hiippakuntaan ja Kokkolan rovastikuntaan kuuluva Suomen evankelis-luterilaisen kirkon seurakunta, joka toimi Kaustisenn kunnan alueella. Se yhdistyi vuonna 2006 Ullavan seurakunnan kanssa, jolloin synty uusi Kaustisen ja Ullavan seurakunta.


title: Kaustisen seurakunta

text: Kaustinen perustettiin vuonna 1776 Kokkolan emäseurakunnan kappeliseurakunnaksi, ja se sai ensimmäisen kappalaisensa vuonna 1778. Itsenäinen seurakunta siitä tuli 1866. Vuonna 2006 seurakunta yhdistyi Ullavan seurakunnan kanssa, jolloin synty uusi Kaustisen ja Ullavan seurakunta.


title: Ullavan seurakunta

text: Ullavan seurakunta oli Oulun hiippakuntaan ja Kokkolan rovastikuntaan kuuluva Suomen evankelis-luterilaisen kirkon seurakunta, joka toimi Ullavan kunnan alueella. Se yhdistyi vuonna 2006 Kaustisen seurakunnan kanssa muodostaen uuden Kaustisen ja Ullavan seurakunnan.


title: Ullavan seurakunta

text: Ullava perustettiin vuonna 1783 Kälviän seurakunnan saarnahuonekunnaksi, ja se sai oman papin 1797. Seurakunta erotettiin omaksi emäseurakunnakseen vuonna 1904, mutta tämä toteutui 1912. Vuonna 2006 seurakunta yhdistyi Kaustisen seurakunnan kanssa jolloin syntyi uusi Kaustisen ja Ullavan seurakunta.


title: Djane Lavoie-Herz

text: Djane Lavoie-Herz (s. "Lavoie"; 1889 Ottawa, Kanada – ? New York, Yhdysvallat) oli kanadalainen pianisti ja pianopedagogi. Hän opiskeli Montrealissa Alfred La Libertén johdolla ja vuoden 1905 jälkeen Lontoossa, Pariisissa, Berliinissä ja Brysselissä. Viimeksi mainitussa hän sai opetusta sekä La Libertéltä että tämän opettajalta Aleksandr Skrjabinilta. Berliinissä Lavoie-Herzin opettajana toimi Artur Schnabel.


title: Djane Lavoie-Herz

text: Lavoie-Herzin resitaalit vuosina 1908–1914 Ottawassa, Montrealissa ja muualla saivat paljon myönteistä julkisuutta osakseen. Hän omisti resitaalit erityisesti Franz Lisztin, Skrjabinin ja Johannes Brahmsin töille. Lavoie-Herz ja kirjailija Siegfried Herz olivat 1910-luvun alusta asti aviopari. Pariskunta asettui Torontoon vuonna 1914. Lavoie-Herzin oppilaiden joukossa olivat Margaret McCallum, Edwin Gray ja Estelle Beder.


title: Djane Lavoie-Herz

text: Lavoie-Herz oletettavasti muutti vuonna 1918 Yhdysvaltoihin, todennäköisimmin New Yorkiin, sillä hän toimi vuosina 1918–1921 Ruth Crawford Seegerin pianonsoiton opettajana. Hänen tiedetään opettaneen yksityisesti vielä 1940–1950-luvuilla, mutta hänen kuolinvuotensa ei ole tiedossa.


title: Alfred La Liberté

text: Joseph-François Alfred La Liberté (10. helmikuuta 1882 Saint-Jean, Québec, Kanada – 7. toukokuuta 1952 Montreal, Québec, Kanada) oli kanadalainen säveltäjä, pianisti, pedagogi ja luennoitsija. Hän aloitti pianonsoiton opiskelun aikuisiällä, ja hänen opettajiensa joukossa olivat Dominique Ducharme ja Émiliano Renaud. "Le Passe-Temps" julkaisi 26. huhtikuuta 1902 hänen isänmaallisen laulunsa "Le Canada", jonka tekstin oli kirjoittanut Octave Crémazie.


title: Alfred La Liberté

text: Vuonna 1902 La Liberté lähti Berliiniin jatkamaan opiskelua Paul Lutzenkon, Ernst Baekerin ja Wilhelm Klatten johdolla. Hän pääsi hoveihin esiintymään, mutta palasi Kanadaan, piti 22. marraskuuta 1906 hyvin menestyksekkään resitaalin ja ryhtyi opettamaan sekä Montrealissa että Ottawassa. Kuultuaan Aleksandr Skrjabinin saapumisesta New Yorkiin La Liberté kirjoitti tälle helmikuussa 1907 ja lähti ihailemansa säveltäjän kutsumana New Yorkiin. Skrjabinin kehotuksesta hän lähti takaisin Eurooppaan, jossa hän vietti lisää aikaa Berliinissä ja työskenteli Teresa Carreñon kanssa. Brysselissä hän kohtasi jälleen Skrjabinin ja ryhtyi opiskelemaan tämän johdolla. La Liberté piti resitaaleja Lontoossa.


title: Alfred La Liberté

text: Palattuaan Montrealiin vuonna 1911 La Liberté avasi studion ja ryhtyi edistämään Skrjabinin teosten tunnettavuutta. Kaksi vuotta myöhemmin hän perusti studion New Yorkiin, jossa hänen työskentelynsä lopetti ensimmäinen maailmansota. Montrealissa La Liberté opetti vuosina 1926–1935 Vincent d'Indy -koulussa. Hänen oppilaidensa joukossa olivat Hélène Baillargeon, Morris Davis, Gérald Desmarais, Hector Gratton, Djane Lavoie-Herz, Antonio Létourneau, Marie-Thérèse Paquin, Wilfrid Pelletier ja Bernard Pinsonneault.


title: Alfred La Liberté

text: Skrjabinin ja La Libertén ystävyys oli niin syvää, että Skrjabin uskoi jotkin käsikirjoituksensa ystävänsä haltuun. "Ekstaasin runoelman" ja viidennen pianosonaatin käsikirjoitukset pysyivät Montrealissa vuoteen 1972, jolloin La Libertén leski sijoitti ne Skrjabinille omistettuun museoon Moskovaan. La Liberté ihaili paitsi Skrjabinia, myös Nikolai Medtneriä ja Marcel Dupréa. Molemmat omistivat hänelle teoksiaan.


title: Alfred La Liberté

text: Harvat La Libertén suurimuotoista töistä tulivat valmiiksi. Kunnianhimoisin teos "Soeur Béatrice" on kolminäytöksinen ooppera, josta kuitenkin on olemassa vain pianonuotinnos. Osia on esittänyt konsertissa Rodolphe Plamondon.


title: Antslan kunta

text: Antslan kunta sijaitsee Kaakkois-Virossa Võrumaan maakunnassa.


title: Antslan kunta

text: Kunta rajoittuu etelässä Rõugeen, lännessä Valgaan, pohjoisessa Otepäähän ja Kanepiin sekä idässä Võruun.


title: Antslan kunta

text: Antslan kunta muodostettiin vuoden 2017 kuntauudistuksessa yhdistämällä Urvasten kunta ja vanha Antslan kunta. Kunnassa on 4 606 asukasta (1.1.2018).


title: Antslan kunta

text: Kunta muodostuu Antslan epäitsenäisestä kaupungista, Kobelan ja Vana-Antslan pienkauppaloista (alevik) sekä 38 kylästä (küla). Kunnan keskuspaikka on Antslan kaupunki.


title: Antslan kunta

text: Rautatie Valgasta Võruuun kulkee Antslan kautta.


title: Rõugen kunta

text: Rõugen kunta sijaitsee Kaakkois-Virossa Võrumaan maakunnassa.


title: Rõugen kunta

text: Kunta rajoittuu etelässä Latviaan, lännessä Valgaan, pohjoisessa Antslaan ja Võruun, idässä Setomaahan ja Venäjään.


title: Rõugen kunta

text: Rõugen kunta muodostettiin vuoden 2017 kuntauudistuksessa yhdistämällä vanha Rõugen kunta, Haanjan, Mõnisten ja Varstun kunnat sekä osa Misson kunnasta. Rõugessa on 5 551 asukasta (1.1.2018).


title: Rõugen kunta

text: Kunta muodostuu Misson, Rõugen ja Varstun pienkauppaloista (alevik) sekä 274 kylästä (küla). Kunnan keskuspaikka on Rõugen pienkauppala.


title: Rõugen kunta

text: Valtatie 7 (E77) Latvian rajalta Venäjän rajalle kulkee Rõugen kautta.


title: Võrun kunta

text: Võrun kunta sijaitsee Kaakkois-Virossa Võrumaan maakunnassa.


title: Võrun kunta

text: Kunta rajoittuu etelässä Rõugeen, lännessä Antslaan, pohjoisessa Kanepiin, Põlvaan ja Räpinaan, idässä Setomaahan ja Venäjään. Võrun kaupunki sijaitsee Võrun kunnan keskellä..


title: Võrun kunta

text: Võrun kunta muodostettiin vuoden 2017 kuntauudistuksessa yhdistämällä vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta. Võrussa on 10 942 asukasta (1.1.2018).


title: Võrun kunta

text: Kunta muodostuu Kosen, Parksepan, Sõmerpalun, Vastseliinan ja Väimelan pienkauppaloista (alevik) ja 182 kylästä (küla). Kunnan hallinnollinen keskuspaikka on Võrun kaupunki.


title: Võrun kunta

text: Valtatie 2 Tallinnasta Riian–Pihkovan valtatielle kulkee Võrun kautta. Rautatiet Valgan raja-asemalta Koidulan raja-asemalle ja Tartosta Koidulaan kulkevat Võrun kautta.


title: Setomaan kunta

text: Setomaan kunta sijaitsee Kaakkois-Virossa Võrumaan maakunnassa. Se muodostaa Setumaan kulttuuris-historiallisen alueen Viron-osan.


title: Setomaan kunta

text: Kunta rajoittuu lännessä Rõugeen Võruun ja Räpinaan, idässä Venäjään. Se koostuu kahdesta maantieteellisesti erillisestä alueesta..


title: Setomaan kunta

text: Setomaan kunta muodostettiin vuoden 2017 kuntauudistuksessa yhdistämällä Meremäen kunta ja Misson kunnan Luhamaan kulmakunnan kylät sekä põlvamaalaiset Mikitamäen ja Värskan kunnat. Setomaalla on 3 556 asukasta (1.1.2018).


title: Setomaan kunta

text: Kunta muodostuu Värskan pienkauppalasta (alevik) ja 155 kylästä (küla). Kunnan hallinnollinen keskuspaikka on Värska.


title: Setomaan kunta

text: Koidulan rautatieasema on Viron rautatieliikenteen solmukohtia. Se on Venäjän vastainen raja-asema, ja sieltä on rautatie Tarton kautta Tallinnaan ja Valgan kautta Riikaan.


title: Paaritsa

text: Paaritsa () on entinen inkeriläis-inkeroinen kylä entisessä Kolppanan luterilaisessa seurakunnassa Inkerissä. Kylä sijatsee nykyään Leningradin alueen Hatsinan piirissä Venäjällä.


title: Paaritsa

text: Kylä mainitaan ensimmäisen kerran Novgorodin kronikassa vuonna 1499. Kylään kuului kolme osaa: Suuri Paaritsa (kansankielessä "Vennäin Otsa"), Pieni Paaritsa ("Suomen Otsa") ja Kolkka (). Suuressa Paaritsassa asui pääosin inkerikkoja (suvut: Makarov, Ivanov, Sysojev, Vasiljev), joilla oli oma tsasouna, kalmisto ja koulussa venäläinen luokka, jossa opetettiin venäjäksi. Suomalaisia sukuja oli Sykiäisiä (18 perhettä). Pieni Paaritsa oli lähes täysin inkeriläinen, niistä suurin suku oli Himasia (28 taloa). Muita sukuja olivat Pupulainen, Koljonen, Björn, Lattu ja Björninen.


title: Paaritsa

text: Vuonna 1854 kylässä ("Paritz") oli asunut 55 inkerikkoa (25 miestä ja 30 naista) ja 340 inkeriläistä (niistä äyrämöisiä 78 ja savakoita 268).


title: Paaritsa

text:
Vuonna 1926 kylässä oli 192 taloa ja 843 asukasta, joista 484 inkeriläisiä.
Paaritsan elinkeinoja olivat maanviljeily ja kiven louhinta, kun aivan kylän lähellä sijaitsi paasikivilouhimot. Toisen maailmansodan aikana kylän miehittivät saksalaisjoukot. Inkeriläisiä oli viety vuosina 1943-1944 Viron kautta Suomeen. Sodan jälkeen osa niistä heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikylään, vaan heidät karkotettiin eri puolille Venäjää..


title: Paavo Luokkala

text: Paavo Taisto Johannes Luokkala (s. 18. tammikuuta 1941 Alatornio) on suomalainen viestintäalan ammattilainen, joka toimi "Kansan Lehden" päätoimittajana.


title: Paavo Luokkala

text: Luokkala työskenteli "Lahti-lehden" toimittajana 1962–1963 ja "Aamulehden" toimittajana 1963–1974. "Kansan Lehden" päätoimittaja hän oli 1974–1988 ja sitten viestintätoimiston johtaja 1988–1990, "Ilta-Tampere"-lehden päätoimittaja 1990, "Iltatähti"-lehden 1991 ja viestintäpalvelutoimiston johtaja vuodesta 1991. Puoluekannaltaan hän on sosiaalidemokraatti. Luokkalalla on ollut useita sanomalehtialan ja Tampereen seudun luottamustoimia. Luokkala on toiminut myös Tampereen Runo- ja kulttuuriyhdistyksen puheenjohtajana.


title: Louis Faidherbe

text: Louis Léon César Faidherbe (3. kesäkuuta 1818 Lille – 29. syyskuuta 1889 Pariisi) oli ranskalainen siirtomaa-ajan kenraali, joka toimi Senegalin kuvernöörinä.


title: Louis Faidherbe

text: Vaatimattomiin oloihin syntynyt Louis Faidherbe valmistui Palaiseaun polyteknisestä koulusta ja liittyi armeijan pioneerijoukkoihin vuonna 1840. Hän palveli Algeriassa vuosina 1843–1846 ja 1849–1852 sekä Guadeloupella ja Martiniquella vuosina 1848–1849.


title: Louis Faidherbe

text: Faidherbe lähetettiin Senegaliin vuonna 1852. Hän toimi Ranskan siirtomaan kuvernöörinä vuosina 1854–1861 ja 1863–1865. Faidherben johdolla ranskalaiset ajoivat Umar Tallin johtamat tukulorit pois Senegaljoen alajuoksulta, alistivat pohjoisen maurit, perustivat Médinen linnoituksen ja Dakarin satamakaupungin sekä liittivät Cayorin wolofikuningaskunnan Ranskan omistuksiin. Faidherbe loi hajanaisista kauppa-asemista laajan siirtomaan ja valmisteli sen laajentumista Länsi-Afrikan sisämaahan.


title: Louis Faidherbe

text: Saksan ja Ranskan sodan aikana Faidherbe toimi Ranskan pohjoisarmeijan komentajana. Hänet valittiin Ranskan kansalliskokouksen edustajaksi vuonna 1871 ja senaattoriksi vuonna 1879. Faidherbe sai Ranskan kunnialegioonan suurkanslerin arvonimen vuonna 1880. Hän on kirjoittanut useita teoksia Senegalin kansoista ja kielistä.


title: A. I. Walli

text: Arvo I. Walli oli suomalainen toimittaja ja tietokirjailija. Hän oli WSOY:n vuosina 1924–1946 julkaiseman Suomen Moottorilehden toimittaja.


title: A. I. Walli

text: Nimellä "A. I. Walli":


title: Paul Letondal

text: Paul Letondal (25. tammikuuta 1831 Montbenoît, Ranska – 24. heinäkuuta 1894 Montreal, Kanada) oli pianisti, urkuri, sellisti, musiikkipedagogi ja säveltäjä.


title: Paul Letondal

text: Letondal oli sokea varhaisesta lapsuudestaan lähtien.Hän opiskeli pianonsoittoa Pariisissa ennen muuttamistaan Montrealiin vuonna 1852. Jesuiittojen pyynnöstä hän opetti Collège Sainte-Mariessa ja toimi Gesù-kappelin urkurina vuosina 1852–1869. Hän esitti pianistina ja sellistinä muiden muassa Auguste Franchommen tuotantoa ja omia teoksiaan.


title: Paul Letondal

text: Letondalilla oli merkittäviä oppilaita, joihin kuuluivat Édouard Clarke, Euphémie Coderre, Dominique Ducharme, Joseph-A. Fowler, Gustave Gagnon, Calixa Lavallée, Clarence Lucas, Salomon Mazurette, Charles-Marie Panneton, Marie Regnault, Moïse ja Joseph Saucier, Marguerite Sym, Eugénie Tessier sekä Antoinette Wilscam. Letondal oli Québecin musiikkiakatemian perustajajäsen ja puheenjohtaja vuosina 1882–1883 ja 1888–1889. Hän oli myös La Revue canadiennen perustajajäsen ja johtaja. Hän aloitti vuonna 1876 yhteistyön Rosalie Euvrardin kanssa musiikinopetuksen organisoimiseksi Institut Nazarethissa. Hän oli vuodesta 1860 naimisissa Élisabeth Gagnonin kanssa.


title: Paul Letondal

text: Arthur Letondal oli Paul Letondalin poika. Henri Letondal oli Paulin lapsenlapsi.


title: Kävelyjalkapallo

text: Kävelyjalkapallo (myös kävelyfutis, ) on Iso-Britanniassa vuonna 2011 kehitetty jalkapallon muoto, joka soveltuu erityisesti ikäihmisille ja liikuntarajoitteisille. Nykyään sitä harrastetaan yli 35 maassa. Juokseminen lisäksi lajissa on kielletty fyysinen kontakti sekä pallon potkaiseminen lantion korkeuden yläpuolelle. Kävelyjalkapalloa voidaan pelata sisällä tai ulkona. 5–6 henkilön joukkueilla pelattaessa kentän koko on 16–35 m × 25–50 m ja 7 henkilön joukkueilla 30–40 m × 50–60 m.


title: Kävelyjalkapallo

text: Suomen ensimmäinen virallinen kävelyjalkapalloturnaus "Kukunori Cup" järjestetään Helsingissä 24.–25. elokuuta 2018. Sen järjestäjinä ovat mielenterveystoipujien ja kehitysvammaisten kulttuuritoimintaa edistävä Kukunori ry, Suomen Palloliitto sekä Punainen kortti rasismille -hanke.


title: Antoine Darquier de Pellepoix

text: Antoine Darquier de Pellepoix (23. marraskuuta 1718 Toulouse – 18. tammikuuta 1802, Toulouse) oli ranskalainen tähtitieteilijä. Häntä yleensä sanotaan Lyyran rengassumun löytäjänä vuonna 1779, mutta itse asiassa hän löysi sen itse uudelleen kun luki Charles Messierin reportin Bode-komeetasta. Hänen kuvaus sumusta oli "... yhtä iso kuin Jupiter ja muistuttaa planeettaa joka on häipymisillään", mikä johti terminologiaan "planetaarinen sumu".


title: Kiinankyhmylisko

text: Kiinankyhmylisko ("Shinisaurus crocodilurus") on osittain vedessä elävä liskolaji, jota tavataan vain Kaakkois-Kiinasta ja Koillis-Vietnamista. Laji on erittäin uhanalainen. Se on sukunsa ja heimonsa ainoa laji.


title: Kiinankyhmylisko

text: Kiinankyhmylisko vaihtelee pohjaväriltään harmaasta ruskeaan ja alapuolelta keltaisesta kellanruskeaan. Sen kaulassa ja kyljissä on punaista tai oranssia kuviointia, joka vähitellen muuttuu vaaleiksi ja tummiksi raidoiksi, jotka jatkuvat hännänpäähän. Koiraat ovat yleensä suurempia ja värikkäämpiä kuin naaraat. Niiden väri kirkastuu paritteluaikaan. Vastasyntyneet poikaset ovat tummanruskeita ja niillä on vaaleamman kellanruskea kuono ja otsa. Kiinankyhmyliskolla on kaksi riviä selkää ja häntää pitkin kulkevia suurentuneita, luisevia suomuja. Ne antavat liskolle krokotiilimaisen ulkonäön. Kiinankyhmylisko kasvaa 40–46 senttiä pitkäksi ja 150 gramman painoiseksi.


title: Kiinankyhmylisko

text: Kiinankyhmyliskon elinalueen on viime aikoihin asti katsottu rajoittuneen kahteen Kiinan hallinnolliseen alueeseen, Guangxiin ja Guangdongiin. Nämä jaetaan kahdeksaan erilliseen alapopulaatioon, jotka elävät ainakin 10 kilometrin etäisyydellä toisistaan. Laji on mahdollisesti kuollut sukupuuttoon Hunanista. Vuonna 2003 löydettiin toinen populaatio Vietnamista. Se tunnetaan siellä vain Bắc Gianguin ja Quảng Ninhin maakunnista Yên Tử -vuoren länsi- ja itärinteiltä, yli 500 kilometriä lähimmästä kiinalaisesta sijainnista.


title: Kiinankyhmylisko

text: Kiinankyhmylisko elää lähellä hitaasti virtaavia puroja ja lampia ikivihreissä metsissä ja bambumetsissä. Kiinankyhmyliskoja esiintyy Kiinassa 200–1 500 metrin korkeudessa ja Vietnamissa 400–800 metrin korkeudessa.


title: Kiinankyhmylisko

text: Kiinankyhmylisko on territoriaalinen ja valtaa useimmiten tietyn lammen tai puron, jossa se elää yksin. Lisko suosii tiheää kasvillisuutta ja veden yllä roikkuvia puunoksia, jotka antavat sille varjoa ja nukkumapaikkoja. Kiinankyhmylisko on aktiivisimmillaan päivällä, ja viettää pitkiä aikoja poissa vedestä. Se pysyy usein liikkumattomana useita tunteja putkeen, reagoimatta mihinkään ulkopuolisiin ärsykkeisiin. Tämä tila saattaa auttaa sitä energian säilyttämisessä, etenkin kun lämpötila laskee. Havainnot liikkumattomista kiinankyhmyliskoista ovat johtaneet uskomukseen siitä, että lisko voi parantaa unettomuutta. Niitä on kerätty ja käytetty perinteisessä kiinalaisessa lääkinnässä todennäköisesti satoja vuosia.


title: Kiinankyhmylisko

text: Kiinankyhmylisko on semiakvaattinen ja viihtyy matalassa vedessä tai roikkuvilla oksilla, jossa se vaanii saalistaan. Se pystyy sukeltamaan pinnan alle ja pysyä siellä yli puoli tuntia joko liikkumattomana tai liikkuen, laskien hengitystaajuuttansa huomattavasti. Tästä on hyötyä saalistajia paetessa, mutta myös saalistamisessa. Se syö pieniä makean veden eläimiä, kuten kotiloita, nuijapäitä, perhosen ja sudenkorennon toukkia, matoja, hyönteisiä sekä äyriäisiä ja kaloja. Kiinankyhmylisko on vahva uimari, joka käyttää voimakasta häntää apunaan. Jos lisko jää kiinni, se taistelee rajusti päästäkseen vapaaksi ulostaen, sihisten ja purren.


title: Kiinankyhmylisko

text: Kiinankyhmyliskot selviytyvät talvesta horrostamalla. Vaikka liskot yleensä ovat yksineläjiä, ne saattavat kokoontua kallionhalkeamiin ja puunkoloihin ennen talvehtimista. Talvehtiminen alkaa marraskuussa, jolloin veden lämpötila laskee alle 15,5 asteen, ja loppuu maaliskuussa, kun lampien vesi lämpenee.


title: Kiinankyhmylisko

text: Laji voi elää kymmenvuotiaaksi vankeudessa, mutta sen elinikää luonnossa ei tunneta.


title: Kiinankyhmylisko

text: Kiinankyhmyliskot parittelevat heinäkuussa ja elokuussa. 8–12 kuukauden jälkeen naaras synnyttää 2–12 elävää poikasta. Ne ovat syntyessään 10–15 senttiä pitkiä ja painavat noin neljä grammaa. Poikaset ovat välittömästi hyvin aktiivisia ja alkavat hankkia ravintoa ja uida pian syntymän jälkeen. Vanhemmat eivät huolehdi niistä. Poikaset pysyttelevät syntymälampensa lähellä muutaman viikon ajan, kunnes ne alkavat etsiä omaa lampea tai puroa suojeltavakseen. Ne saavuttavat sukukypsyyden kahden tai kolmen vuoden ikäisinä.


title: Kiinankyhmylisko

text: Kansainvälinen luonnonsuojeluliitto (IUCN) luokittelee kiinankyhmyliskon erittäin uhanalaiseksi. Sen suurin uhka on elinympäristön katoaminen. Puiden kaataminen Kiinassa johtaa sekä lampien ja purojen kuivumiseen että aluskavillisuuden ja lepopaikkojen katoamiseen, jolloin lisko tulee alttiimaksi linnuille, nisäkkäille ja ihmisille. Kiinankyhmyliskon värikäs ja ainutlaatuinen olemus sekä sen säyseä luonne ovat tehneet siitä keräilijöiden suosikin. 1980-luvulla vietiin suuria määriä liskoja Eurooppaan ja Pohjois-Amerikkaan, harventaen pientä kantaa entisestään. Laji lisättiin vuonna 1990 uhanalaisten eläin- ja kasvilajien kauppaa säätelevän kansainvälisen CITES-sopimuksen liitteeseen II, jonka jälkeen luonnosta pyydystettyjä yksilöitä ei käytännössä ole enää tuotu Eurooppaan tai Yhdysvaltoihin.


title: Kiinankyhmylisko

text: Eteläisessä Kiinassa käytetään usein sähkökalastusta ja myrkyttämistä kalojen pyydystämiseen, joka tappaa myös kiinankyhmyliskoja, erityisesti poikasia. Lisäksi painetta aiheuttavat peltometsätalous, pienimuotoinen padonrakentaminen ja kaivannaistoiminta. Kiinalaisista sijainneista vain kolme on suojelualuetta. Vaikka elinympäristö on alueilla hyvin suojattu, laitonta metsästystä tapahtuu silloin tällöin. Suojelualueiden ulkopuolella elinympäristö on vakavasti heikentynyt ja laiton kotimaankauppa on yleistä kaupungeissa lähellä tunnettuja sijainteja.


title: Kiinankyhmylisko

text: Vuonna 2008 luonnossa elävien yksilöiden määräksi arvioitiin 1 000–2 500, mutta lajin karun elinympäristön ja eristäytyneen luonteen takia tarkkaa määrää ei tiedetä.


title: Kiinankyhmylisko

text: Kiinankyhmylisko luokiteltiin aiemmin kyhmyliskojen kanssa heimoon Xenosauridae. Kuitenkin sekä morfologia että molekyylitutkimukset osoittavat niiden olevan kaukaista sukua toisilleen, jonka takia se nykyään luetaan omaan Shinisauridae-heimoonsa.


title: Kiinankyhmylisko

text: Kiinankyhmylisko on saanut tieteellisen nimensä Sun Yat-senin yliopiston professori Shu-szi Sinin mukaan. Hän johti retkikuntaa, joka keräsi matelijoita ja sammakkoeläimiä Guangxin vuoristoseuduilla, ja löysi kiinankyhmyliskon sekä sammakkolajin "Quasipaa shini". Retkikunnan jäsenet olivat saksalaisia, ja lausuivat Sinin nimen jatkuvasti virheellisesti ”Shin”.


title: Kiinankyhmylisko

text: Kiinalaisten ja vietnamilaisten populaatioiden todettiin vuonna 2016 edustavan eri alalajeja molekyylisten, morfologisten ja ekologisten eroavaisuuksien perusteella.


title: Valtakunnanpakovero

text: Valtakunnanpakovero () oli pääomanliikeiden sääntelylaki, jonka Weimarin Tasavalta sääti estääkseen pääomapaon. Valtakunnanpresidentti Paul von Hindenburg antoi tästä asetuksen 8.12.1931. Vero perittiin, jos yksilön varat ylittivät 200 000 RM tai vuositulot ylittivät 20 000 RM. Vero oli 25 %. Tuolloin 200 000 RM vastasi 47 600 dollaria (vastaa 766,000 dollaria vuonna 2017).


title: Valtakunnanpakovero

text: Kolmannen Valtakunnan aikana pakoveron tarkoitus ei enää ollut niinkään estää rikkaiden kansalaisten muuttoa. Pikemminkin juutalaisten lähtö oli toivottua ja sallittua — jopa Puolan valtauksen jälkeen — kunnes Heinrich Himmler kielsi juutalaisten maastamuuton 23. lokakuuta 1941. Siihen asti veroilla pakkolunastettiin osa maasta ajettujen juutalaisten omaisuudesta.


title: Oš-musiikki- ja draamateatteri

text: Oš-musiikki- ja draamateatteri () - Kirgisian vanhimmalla ammattitaidolla, Keski-Aasian toiseksi vanhimmalla teatterilla.


title: Oš-musiikki- ja draamateatteri

text: Vuonna 1914 Rakhmonberdi Madazimov johdolla yhdessä Ošin venäläisen äidinkielen koulun opettajan kanssa Baltykhodzhoy Sultanov perusti teatteriryhmän.


title: Oš-musiikki- ja draamateatteri

text: Teatterikokoelman ensimmäinen taiteellinen johtaja Madazimov Rakhmonberdi oli Kirgisian teatteriesityksen ensimmäinen perustaja ja järjestäjä.


title: Oš-musiikki- ja draamateatteri

text: Ošin Babur-teatteri on Keski-Aasian vanhin teatteri, sen jälkeen, kun Uzbekistanin kansallinen akateemisen draama-teatterin nimi oli Hamasista Tashkentissa (perustettu 1913-27 helmikuuta 1914).


title: Jakub Škarek

text: Jakub Škarek (s. 10. marraskuuta 1999 Jihlava, Tšekki) on tšekkiläinen jääkiekkomaalivahti, joka pelaa SM-liigajoukkue Pelicansissa lainalla NHL-joukkue New York Islandersista.


title: Jakub Škarek

text: Škarek on HC Dukla Jihlavan kasvatti. Hän puki seuran miesten joukkueen otteluihin ensimmäisen kerran vain 15-vuotiaana Tšekin toiseksi korkeimmalla sarjatasolla 1. česká hokejová ligassa kaudella 2014–2015. Škarek puki kauden aikana kahteen runkosarja- ja yhteen playoff-otteluun. Kaudella 2015–2016 hän debytoi marraskuussa 2015 vain 16 vuotta täytettyään Duklan maalinsuulla. Škarek lähinnä jakoi suurimman osan kaudestaan joukkueen torjuntavastuun HC Karlovy Varyn lainamaalivahti David Honzíkin kanssa. Hän pelasi 20 runkosarjaottelua torjuen kaksi nollapeliä ja neljä playoff-ottelua torjuen yhden nollapelin. Škarek voitti kauden päätteeksi 1. ligan mestaruuden. Extraligan karsinnoissa hän nousi Duklan ykkösmaalivahdiksi ja Škarek pelasi kymmenen ottelua. Joukkue jäi kuitenkin ilman sarjanousua.


title: Jakub Škarek

text: Kaudeksi 2016–2017 Dukla Jihlava lainasi Škarekin HC Sparta Prahan Extraliga-joukkueeseen, jonne hänet kiinnitettiin niin ikään Tomáš Pöpperlen ja Filip Novotnýn taakse kolmosmaalivahdiksi USHL:ään siirtyneen Adam Brizgalan tilalle tuomaan syvyyttä. Škarek pelasi Spartassa kauden aikana neljä runkosarjaottelua, joista jokainen päättyi voittoon. Hän teki Extraliga-debyyttinsä vain 17-vuotiaana 15. marraskuuta 2016 vieraissa HC Zlíniä vastaan. Škarek torjui Spartalle heti nollapelin joukkueen voitettua ottelun lukemin 0–4. Hän torjui ottelussa 18 kertaa. Suurimman osan kaudestaan Škarek pelasi kuitenkin sopimusjoukkueessaan Duklassa, jossa hän jakoi tasaisesti torjuntavastuun Miroslav Svobodan kanssa. Škarek torjui 1. ligan runkosarjassa 21 voittoa, mikä oli eniten koko liigassa. Hän oli kauden päätteeksi nostamassa Duklaa Extraligaan.


title: Jakub Škarek

text: Škarek oli lähdössä Dukla Jihlavan Extraliga-kauteen 2017–2018 Lars Voldenin aisaparina. Joukkueen maalivahtiosasto täydentyi kesällä 2017 kuitenkin NHL-joukkue San Jose Sharksin lainamaalivahti Josef Kořenárilla. Kořenár pelasi valtaosan alkukaudesta lainalla 1. ligan HC Benátky nad Jizeroussa. Škarek sai Extraligan runkosarjassa tililleen 21 ottelua torjuen yhden nollapelin. Tammikuussa 2018 Dukla kuitenkin lainasi hänet vuorostaan alustavasti loppukaudeksi 1. ligan HC Litoměřiceen. Škarek pelasi siellä kymmenen ottelua. Hän palasi Duklan vahvuuteen jälleen Extraligan playouteissa. Škarek pelasi joukkueessa kaksi playout- ja kolme karsintasarjan ottelua. Hän muodosti karsinnoissa Duklan maalivahtikaksikon Josef Kořenárin kanssa. Joukkueen kausi päättyi lopulta kuitenkin putoamiseen 1. ligaan.


title: Jakub Škarek

text: Toukokuussa 2018 Škarek teki 2+1-vuotisen sopimuksen SM-liigajoukkue Pelicansin kanssa. Hän siirtyi joukkueeseen lainasopimuksella Dukla Jihlavasta, jotta mahdollisen NHL-sopimuksen syntyessä kasvattajakorvaukset säilyisivät seuralla. Škarekin siirron taustalla oli hänen halunsa saada kokemusta ulkomaalaisista sarjoista ennen NHL-organisaatioon siirtymistä. Škarekille Suomea suositteli hänen ystävänsä Dominik Hrachovina, joka pelasi maalivahtina Tapparan SM-liigajoukkueessa. Pelicansin maalivahtivalmentajana toimii Arttu Lipsanen, joka valmensi Hrachovinaa Tapparan A-nuorissa. Lisäksi hänen kanssaan Tapparassa pelasi Pelicansin päävalmentaja Ville Nieminen.


title: Jakub Škarek

text: New York Islanders varasi Škarekin kolmannella kierroksella 72. pelaajana . Hän teki jo heinäkuussa seuran kanssa kolmivuotisen tulokassopimuksen. Škarek pelaa kauden 2018–2019 kuitenkin lähtökohtaisesti lainalla Pelicansissa.


title: Jakub Škarek

text: Škarek pelasi alle 20-vuotiaiden MM-kilpailuissa vuosina 2017, 2018 ja 2019, joista viimeisimmässä turnauksessa hän jäi Jiří Pateran kanssa selkeiksi kakkosmaalivahdeiksi Lukáš Dostálille. Škarek pelasi turnauksessa kaikkiaan vain yhden erän.


title: Jakub Škarek

text: Škarek pelasi myös alle 18-vuotiaiden MM-kilpailuissa vuonna 2017, jolloin hänet valittiin Ruotsia vastaan pelatun alkulohkon ottelun päätteeksi Tšekin ottelun parhaaksi pelaajaksi. Škarek pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti kultaa. Škarek pelasi myös World U-17 Hockey Challengessa vuonna 2015. Yhteensä hän on pelannut 25 nuorten ja 36 poikien maaottelua.


title: The Unkabogable Praybeyt Benjamin

text: The Unkabogable Praybeyt Benjamin on vuonna 2011 ensi-iltansa saanut filippiiniläinen tagaloginkielinen komediaelokuva, jonka on ohjannut Wenn Deramas.


title: Kap Verden kansalliskirjasto

text: Kap Verden kansalliskirjasto (, lyh. BN) on Praian kaupungissa toimiva Kap Verden kansalliskirjasto. Se on avattu vuonna 1999. Kirjaston kokoelmiin kuului vuonna 2008 noin 25 000 teosta (voluumia).


title: Kap Verden kansalliskirjasto

text: YK:n erityisjärjestö Unescon mukaan mukaan Kap Verden aikuisväestöstä (yli 15-vuotiaat) oli lukutaitoisia 86,8 prosenttia (vuonna 2015).


Parhaan vaihtoehtoalbumin Grammy-palkinto (en. "Grammy Award for Best Alternative Music Album") on vuosittaisessa Grammy-palkintogaalassa jaettava palkinto vuoden parhaalle vaihtoehtorock-albumille. Palkintoa on jaettu vuodesta 1991.


title: Parhaan vaihtoehtoalbumin Grammy-palkinto

text: Radiohead ja The White Stripes ovat voittaneet palkinnon kolme kertaa, Beck ja Coldplay kahdesti.


title: Minna-Riitta Luukka

text: Minna-Riitta Luukka (s. 1960) on suomalainen kielitieteilijä. Hän on Jyväskylän yliopiston suomen kielen professori.


title: Minna-Riitta Luukka

text: Luukka on valmistunut ylioppilaksi 1979 Armilan lukiosta Lappeenranta|Lappeenrannasta. Hän suoritti filosofian maisterin tutkinnon 1987 Jyväskylän yliopistosta suomen kielen alalta. Filosofian lisensiaatti hänestä tuli 1992 (Jyväskylän yliopisto) soveltavan kielitieteen alalta ja filosofian tohtori 1996 (Jyväskylän yliopisto), myös soveltavan kielitieteen alalta.


title: Minna-Riitta Luukka

text: Luukka on työskennellyt tutkimusassistenttina ja tutkija na1982–1987 Jyväskylän yliopistossa ja Suomen Akatemiassa, tutkijana ja erikoistutkijana Korkeakoulujen kielikeskus Jyväskylän yliopistossa 1987–94 ja sittenkeskuksen johtajana 1994–1996. Hän on suomen kielen dosentti Jyväskylän yliopistossa vuodesta 1999. Jyväskylän yliopiston Soveltavan kielentutkimuksen keskuksen erikoistutkijana hän oli (JY) 1996–2000 ja sen jälkeen määräaikainen suomen kielen professori kielten laitoksella, (JY) 2000–2003, kunnas tuli nimitettyksi professoriksi soveltavan kielentutkimuksen keskukseen vuosiksi 2003–2007 ja vuodesta 2007 kielten laitoksen suomen kielen professoriksi 2007. Hän on ollut dekaani humanistinen tiedekunnassa 2013–2016 ja humanistis-yhteiskuntatieteellisessä tiedekunnassa vuodesta 2017.


title: Paula Rossi

text: Paula Rossi (s. 1963) on suomalainen kielitieteilijä. Hän on Oulun yliopiston pohjoismaisen filologian professori vuodesta 2003 alkaen.


title: Paula Rossi

text: Rossi väitteli tohtoriksi Oulun yliopistossa vuonna 1996. Hän on toiminut opetustehtävissä Oulun yliopiston saksan, ranskan ja pohjoismaisten kielten laitoksessa vuodesta 1987, lehtorina vuodesta 1991. Apulaisprofessorin virkaa hän hoiti vuosina 1994-95 ja pohjoismaisten kielten professorin virkaa vuosina 2001-2002. Hänen tutkimusaiheitaan ovat olleet muun muassa ruotsalaiset lainat Oulun murteessa ja ruotsinkielisen väestön kielellinen ja kulttuurinen vaikutus Oulun seudulla, ja hän tutkii kääntämisen opettamista. Hän on toiminut puheenjohtajana tutkimusryhmässä, joka selvitti luokanopettajaopiskelijoiden ruotsin kielen taitoa.


title: Anja Alanko

text: Anja Kaarina Alanko, o.s. "Levoniemi" (11. marraskuuta 1942 Helsinki – 1. toukokuuta 2018 Helsinki) oli suomalainen luomuasiantuntija ja Luomuliiton perustajajäsen.


title: Anja Alanko

text: Alanko oli päätyönään vuodesta 1967 Helsingin yliopiston maatalous-metsätieteellisen tiedekunnan Viikin tiedekirjaston amanuenssi. Sen ohella hän toimi vaihtoehtoisia viljelytapoja edistävissä järjestöissä, muun muassa Biodynaamisessa yhdistyksessä sekä Elävä Maa -yhdistyksen ja Maatiainen ry:n toiminnanjohtajana, ja koulutti ja kirjoitti aiheesta lehtiartikkeleita ja kirjoja. Hän oli 1980-luvulla Helsingin kaupunginvaltuutettu.


title: Bowenin reaktiosarja

text: Bowenin reaktiosarjat ovat geologiassa petrologi Norman L. Bowenin kehittämiä kuvauksia mineraalien kiteytymisjärjestykselle magmassa, kun se altistuu fraktioivalle kiteytymiselle (mineraalisaostumat poistuvat ja erottuvat sulasta heti muodostumisensa jälkeen). Bowen tutki jauhettuja kivinäytteitä, joita hän sulatti, ja joiden hän antoi kiteytyä uudelleen. Tutkimustensa perusteella Bowen muotoili reaktiosarjansa, jota pidetään edelleen basalttisen magman idealisoituna kiteytymisjärjestyksenä.


title: Bowenin reaktiosarja

text: Magman kiteytymistulos määräytyy sen kemiallisen koostumuksen (erityisesti piihappopitoisuuden) ja jäähtymishistorian perusteella. Ensimmäiseksi kiteytyvät ne mineraalit, joiden sulamislämpötila on korkein.


title: Bowenin reaktiosarja

text: Reaktiosarjassa on kaksi haaraa, jatkuva ja epäjatkuva. Epäjatkuva haara muodostuu Fe–Mg-pitoisista mineraaleista (oliviini, pyrokseeni, sarvivälke, biotiitti), sillä ne voivat muuttua toisikseen jäähtymisen edetessä, jos ne ovat kemiallisesti yhteensopimattomia niitä ympäröivän sulan kanssa. Jatkuva haara muodostuu plagioklaasimaasälvistä siten, että ensimmäiseksi kiteytyy Ca-pitoinen anortiitti, ja viimeiseksi Na-pitoinen albiitti. Reaktiosarjan alapäässä on kvartsi, joka on puhdasta piidioksidia, ja jonka sulamislämpötila on noin 700 °C.


title: Bowenin reaktiosarja

text: Jos magman piihappopitoisuus on alhainen, reaktiosarja ei etene kovin pitkälle, ja kiteytymistuloksena saadaan gabroluokan kiviä (päämineraaleina Ca-plagioklaasi ja pyrokseeni). Jos magman piihappopitoisuus on korkea, reaktiosarja etenee loppuun saakka ja kiteytymistuloksena saadaan graniittinen kivi (päämineraaleina kvartsi, kalimaasälpä, Na-plagioklaasi ja biotiitti).


title: Havannan lento-onnettomuus

text: Havannan lento-onnettomuus voi tarkoittaa seuraavia onnettomuuksia:


title: Michael Curry

text: Michael Bruce Curry on Yhdysvaltain episkopaalisen kirkon nykyinen johtaja. Hänet valittiin virkaan vuonna 2015 ja hän on ensimmäinen afroamerikkalainen virassa. Aiemmin hän toimi Pohjois-Carolinan piispana.


title: Michael Curry

text: Curry vihittiin papiksi vuonna 1978. Hän on puolustanut julkisesti esimerkiksi samaa sukupuolta olevien avioliittoja.


title: Michael Curry

text: Michael Curry toimitti saarnan prinssi Harryn ja Meghan Marklen häissä Windsorin linnassa vuonna 2018.


title: Karl Verner Palander

text: Karl Werner Palander (6. huhtikuuta 1861 Lempäälä – 5. helmikuuta 1932 Tampere) oli suomalainen juristi ja Tampereen kaupunginviskaali. Hän rakennutti Tampereen Keskustorin varrella sijaitevan Palanderin talon.


title: Karl Verner Palander

text: Karl Werner Palanderin vanhemmat olivat Lempäälässä Kuljun kartanon omistanut tilanomistaja Knut Viktor Palander (1828–1915) ja Rosina Matilda Sanmark. Hän pääsi ylioppilaaksi 1879 Helsingin alkeisopistosta ja suoritti oikeustutkinnon Helsingin yliopistossa 1883. Palander sai varatuomarin arvon 1885.


title: Karl Verner Palander

text: Palander oli Tampereen kaupunginviskaalina 1888–1926.


title: Karl Verner Palander

text: Palander osti tontin Keskustorin etelälaidalta osoitteesta Keskustori 7 vuonna 1897. Suunnitelmana oli rakennuttaa jugendtyylinen talo. Projektin arkkitehdiksi hän palkkasi Birger Federleyn. Idän puoleinen osa talosta valmistui Federleyn suunnitelmien mukaisesti vuonna 1901. Pariisin vuoden 1900 maailmannäyttelyn innoittamana Palander halusi muuttaa suunnitelmia, ja keskeneräistä länsipuolta varten hän tilasi uudet piirustukset arkkitehti Vihtori Heikkilältä. Federley ei asiasta riemastunut vaan nosti kanteen piirustustensa luvattomasta muuttamisesta. Aleksis Kiven katuun rajoittuva länsipuoli valmistui neljä vuotta myöhemmin vuonna 1905. Heikkilä korotti rakennuksen länsinurkassa olevaa tornia ja lisäsi siihen parvekeloggioita. Rakennukseen tuli myös ateljee Palanderin kuvanveistoa harrastanutta puolisoa Viivi Palanderia varten. Palanderin jälkeen talo siirtyi Suomen Pankin omistukseen.


title: Karl Verner Palander

text: Karl Werner Palander oli naimisissa 1890–1905 Flora Olivia Lindbohmin kanssa ja avioeron jälkeen toisen kerran naimisissa vuodessta 1905 ruotsalaisen Selma Johanna Steningin kanssa.


title: Karl Verner Palander

text: Nimellä "K. W. Palander":


title: William Ponty

text: Amédée William Merlaud-Ponty (4. helmikuuta 1866 Rochefort-sur-Mer – 13. kesäkuuta 1915 Dakar) oli ranskalainen siirtomaavirkailija. Hän toimi Ylä-Senegalin ja Nigerin varakuvernöörinä vuosina 1904–1908 ja Ranskan Länsi-Afrikan kenraalikuvernöörinä vuosina 1908–1915.


title: William Ponty

text: William Ponty syntyi keskiluokkaiseen perheeseen ja valmistui juristiksi 22-vuotiaana. Hän aloitti harjoittelijana meriministeriön siirtomaaosastolla vuonna 1888 ja toimi Louis Archinardin sihteerinä tämän valloitusretkillä Ranskan Sudanissa vuosina 1890–1893. Vuonna 1894 Ponty nimitettiin Senegalin kansliapäälliköksi Saint-Louisiin. Vuonna 1896 hän toimi Joseph Gallienin alaisena hallintovirkailijana Madagaskarissa, mutta sai seuraavana vuonna pyynnöstään siirron Sudaniin Djennén piirin komendantiksi.


title: William Ponty

text: Ranskan Sudanin varakuvernöörin Edgard de Trentinian palattua Ranskaan vuonna 1899 Ponty toimi hänen sijaisenaan vuoteen 1904, jolloin hänet nimitettiin Ylä-Senegalin ja Nigerin varakuvernööriksi. Alueensa hyvin tuntenut virkamies oli vastuussa sotilashallinnon korvaamisesta siviilihallinnolla, taivutti puolelleen paikallisen eliitin, kehitti talouselämää ja taisteli orjuutta vastaan.


title: William Ponty

text: Vuonna 1908 Ponty nimitettiin Ernest Roumen jälkeen Ranskan Länsi-Afrikan kenraalikuvernööriksi Dakariin. Hän sai vastuulleen viiden ja myöhemmin kahdeksan siirtomaan muodostaman, pinta-alaltaan valtavan federaation, jossa oli noin 12 miljoonaa asukasta. Pontyn aikana rakennettiin rautateitä ja satamia, kehitettiin maanviljelyä, karjataloutta ja kaupankäyntiä sekä perustettiin kouluja, joista tunnetuin on hänen kuolemansa jälkeen uudelleen nimetty École normale William-Ponty. Katsomuksiltaan tasavaltalainen Ponty oli ”rotupolitiikassaan” paternalistinen ja pyrki saamaan afrikkalaiset tekemään yhteistyötä kotimaansa ja Ranskan hyödyksi. Hän oli myös Charles Manginin ohella yksi ensimmäiseen maailmansotaan osallistuneen Ranskan afrikkalaisarmeijan suunnittelijoista. Ponty kuoli kesken virkakautensa virtsamyrkytykseen.


title: György Terebesi

text: György Terebesi (s. 23. heinäkuuta 1932 Budapest) on unkarilaissyntyinen viulisti ja pedagogi, joka sai myöhemmin myös Saksan (1970) ja Kanadan (1986) kansalaisuudet. Hän opiskeli viulunsoittoa ja kamarimusiikkia Budapestissa konservatoriossa (1948–1950) ja Franz Liszt -akatemiassa (1950–1954). Lähdettyään Unkarista vuonna 1956 hän täydensi opintojaan Pariisissa vuosina 1957–1959.


title: György Terebesi

text: Terebesi piti konserttisarjojen orkesterien kanssa Pariisissa, Nancyssa ja Monte-Carlossa sekä resitaaleja Ranskassa, Saksassa, Etelä-Amerikassa ja Pohjois-Afrikassa. Tämän jälkeen hän toimi eri orkestereiden konserttimestarina Münchenissä, Pforzheimissa ja Frankfurtissa. Vuonna 1973 hän tulkitsi Johann Sebastian Bachin konserttoja kiertueella Henryk Szeryngin kanssa. CAMMAC kutsui hänet vuosiksi 1971–1973 opettamaan viulunsoittoa ja kamarimusiikkia. Vuonna 1981 Terebesi asettui Québeciin ja pääsi Lavalin yliopiston professoriksi. Vuonna 1982 hänestä tuli Laval-jousikvartetin ensimmäinen viulisti. Hän oli perustamassa kyseistä kvartettia.


title: Glöð

text: Glöð (myös Glod tai Glut, muinaisnorjaa "iloinen" tai "hiillos") on tarukuningatar pohjoismaisessa "Þorsteins saga Víkingssonarissa" eli Thorstein Viikinginpojan saagassa.


title: Glöð

text: Glöðin isä on Jotunheimin Grímr Grímsgarðrilainen ja äiti tämän vaimo Alvör, Alfheimin kuninkaan Álf Vanhan sisko. Glöð on Login vaimo ja heillä on kaksi tytärtä, Eisa ja Eimyrja.


title: Glöð

text: Skandinaavisessa mytologiassa Logi on tulijättiläinen, jumala ja tulen henkilöitymä "Proosa-Eddan" mukaan. Myös Glöðia ja heidän tyttäriään pidetään joskus jumalattarina. Tämän vuoksi, ja koska Glöðin vanhemmat ovat kotoisin myyttisistä maailmoista, lienee Glöð mytologinen henkilö historiallisen sijaan. Glöðiä pidetään joskus virheellisesti myös Loki-nimisen jumalan vaimona.


title: Emi Kawabata

text: Emi Kawabata (, s. 13. helmikuuta 1970 Sapporo) on japanilainen alppihiihtäjä.


title: Emi Kawabata

text: Kawabata sijoittui Vailissa MM-kilpailuissa 1989 syöksylaskussa viidenneksi. Olympialaisiin Kawabata osallistui kolme kertaa vuosina 1988, 1992 ja 1994. Paras sijoitus tuli Albertvillen syöksylaskusta, kun Kawabata laski 11:nneksi.


title: Emi Kawabata

text: Alppihiihdon maailmancupissa Kawabata kilpaili ensimmäisen kerran Furanon supersuurpujottelussa helmikuussa 1991. Parhaimmillaan hän sijoittui kolmanneksi St. Antonin syöksylaskussa joulukuussa 1993.


title: Taina Kangas

text: Taina Kangas (s. 1962 Ypäjä) on kansallispukukeskuksen kansallispukukonsultti ja kansallispukuraadin sihteeri.


title: Taina Kangas

text: Kangas opiskeli Wetterhoffilla ja työskenteli valmistuttuaan Wetterhoffin ammattiompelimossa. Hän perusti oman ompelimon vuonna 1985 ja tuotteisti kansallispukujen työohjeet ja kaavoituksen. Kangas valmistui Hämeen ammattikorkeakoulusta muotoilun koulutusohjelmasta vuonna 2003 ja aloitti kansallispukukeskuksen kansallispukukonsulttina vuonna 2010.


title: Toein Ōedo-linja

text: Toein Ōedo-linja () on Tokion metropolin liikennelaitoksen operoimaan Toei-metroon kuuluva metrolinja Tokiossa, Japanissa. Se on numeron 6 muotoinen: linja kulkee Neriman erillisalueen Hikarigaokasta Shinjukuun ja kiertää sitten Tokion keskusta-alueen ympäri. Linjalla on 38 asemaa.


title: Toein Ōedo-linja

text: Vuosina 2016–2017 linjalla oli keskimäärin 933 621 matkustajaa päivässä. Vuonna 2016 sen täyttöaste oli aamun ruuhka-aikana 155 prosenttia kapasiteetista.


title: Toein Mita-linja

text: Toein Mita-linja () on Tokion metropolin liikennelaitoksen operoimaan Toei-metroon kuuluva metrolinja Tokiossa, Japanissa. Se kulkee Shinagawan erillisalueen Megurosta Itabashin erillisalueen Nishi-Takashimadairaan. Linjalla on 27 asemaa.


title: Toein Mita-linja

text: Vuosina 2016–2017 linjalla oli keskimäärin 638 365 matkustajaa päivässä. Vuonna 2016 sen täyttöaste oli aamun ruuhka-aikana 156 prosenttia kapasiteetista.


title: Toein Shinjuku-linja

text: Toein Shinjuku-linja () on Tokion metropolin liikennelaitoksen operoimaan Toei-metroon kuuluva metrolinja Tokiossa, Japanissa. Se kulkee Shinjukun erillisalueen Shinjukun metroasemalta Chiban prefektuurin Ichikawan kaupunkiin Motoyawatan metroasemalle. Linjalla on 21 asemaa.


title: Toein Shinjuku-linja

text: Shinjuku-linja on Keiō-rautatieyhtiön junien läpiajettavissa, sillä linjan länsipäästä Shinjukusta on yhteys Keiōn uudelle linjalle ja sitä kautta Keiō-linjalle.


title: Toein Shinjuku-linja

text: Vuosina 2016–2017 linjalla oli keskimäärin 745 889 käyttäjää päivässä. Vuonna 2016 sen täyttöaste oli aamun ruuhka-aikana 158 prosenttia kapasiteetista.


title: Shinjuku-linja

text: Shinjuku-linja () voi viitata seuraaviin metro- tai rautatielinjoihin:


title: Blank

text: Blank on norjalainen nuorille suunnattu draamasarja, jossa seurataan pääosissa olevien nuorten elämää lukion jälkeen. Sarja julkaistaan suursuosioon nousseen norjalaissarjan "Skamin" kaltaisesti reaaliajassa verkossa. Ensimmäinen sarjaan liittyvä viestiketju julkaistiin 14. huhtikuuta 2018. Sunnuntaisin viikon aikana julkaistut klipit esitetään kokonaisina jaksoina. Suomessa Yle julkaisee sarjasta vain kokonaiset jaksot.


title: Blank

text: Ensimmäinen kausi julkaistiin huhti–kesäkuussa 2018. Toinen kausi julkaistaan syksyllä 2018.


title: Antti Lindeblom

text: Antti Lindeblom (1880 Rautalammi – 1954) oli suomalainen taidemaalari joka tunnettiin erityisesti muotokuvamaalarina.


title: Antti Lindeblom

text: Lindeblomin vanhemmat olivat kruununvouti Johan Edvard Lindeblom ja Johanna Mathilda o.s. Wesslin. Lassilan kartanossa Rautalammilla lapsuutensa viettänyt Antti Lindeblom harrasti musiikkia ja soitti veljiensä kanssa perhekvartetissa. Hän kävi Kuopion lyseota ja pääsi sieltä ylioppilaaksi. Lindeblom opiskeli 1900-luvun alussa Suomen Taideyhdistyksen piirustuskoulussa ja valmistui piirustuksenopettajaksi. Hän toimi opettajana Helsingin Suomalaisessa Reaalilyseossa ja Helsingin yliopiston piirustuslaitoksella.


title: Antti Lindeblom

text: Lindeblom maalasi pääasiassa muotokuvia mutta myös maisemamaalauksia.


title: Antti Lindeblom

text: Antti Lindeblomin vanhempi veli oli Ikaalisten kirkkoherra, rovasti Hugo Alfred Kalaja (1872–1946) jonka luona Lindeblom oli pitkiä aikoja sotavuosina Helsingin pommituksia paossa.


title: Tapio Saarelainen

text: Tapio A. M. Saarelainen (s. 1966) on suomalainen tutkija, sotatieteiden tohtori, majuri ja Lappeenrannan teknillisen yliopiston dosentti. Hän on kirjoittanut kaksi kirjaa Simo Häyhästä. Hän haastatteli Häyhää useita kertoja ja kävi kirjeenvaihtoa tämän kanssa. Hän on toiminut aiemmin Maanpuolustuskorkeakoulussa tutkijana.


title: Leena Holst

text: Leena Holst (s. 1944) on tutkija ja kansallispukuraadin varapuheenjohtaja.


title: Leena Holst

text: Holst opiskeli Wetterhoffin kotiteollisuusopettajaopistossa. Hän toimi kansanpukujen ja kansallispukujen tutkijana Suomen kansallispukuneuvostossa vuosina 1981–2008. Holst on toiminut Suomen kansallispukukeskuksen nimeämänä asiantuntijana muun muassa Jääsken kansallispuvun pukutarkistuksessa.


title: Bettany Hughes

text: Bettany Hughes (s. 1967 Lontoo) on englantilainen historioitsija, kirjailija ja toimittaja. Hän on uransa aikana muun muassa kirjoittanut kolme kirjaa, opettanut Oxfordin ja Cambridgen yliopistoissa sekä käsikirjoittanut ja juontanut dokumenttielokuvia ja -sarjoja.


title: Bettany Hughes

text: Hughes syntyi ja varttui länsi-Lontoossa. Hänen isänsä Peter Hughes on näyttelijä ja hänen veljensä Simon Hughes on kriketinpelaaja ja journalisti.


title: Bettany Hughes

text: Hughes on naimisissa ja hänellä on kaksi lasta.


title: Kuurmanpohja-suunnitelma

text: Kuurmanpohja-suunnitelma oli vuonna 1913 esitetty suunnitelma rakentaa Jääsken kunnan Kuurmanpohjan kylään 260 megawatin suurvesivoimala jonne suurin osa Saimaan vesistä olisi johdettu ohittaen Ylä-Vuoksen kosket. Suurin osa voimalan sähköstä olisi tullut Pietarin kaupungin käyttöön.


title: Kuurmanpohja-suunnitelma

text: Kahden miljoonan asukkaan Pietarissa ensimmäinen sähkölaitos oli perustettu jo 1886. Kaupungissa oli 1900-luvun alussa yli puoli tusinaa sähkölaitosta joista suurimmat kolme olivat saksalaisten, sveitsiläisten ja belgialaisten omistuksessa. Näillä kolmella yhtiöllä oli Pietarissa kolme voimalaa jotka käyttivät polttoaineena Englannista tuotua kivihiiltä, Polttoaineen kalleuden vuoksi yhtiöt halusivat hankkia halvempaa vesivoimalla tuotettua sähköä ja alkoivat sen vuoksi ostaa koskiosuuksia Ylä-Vuoksen varrelta ja suunnitella voimalinjojen vetämistä Karjalan kannaksen halki Pietariin. Vuonna 1914 Ylä-Vuoksen koskista 68 prosenttia oli ulkomaisessa omistuksessa ja 31 prosenttia Suomen valtion omistuksessa. Ylä-Vuoksen voimaloiden rakentamista viivyttivät kuitenkin rahoitusvaikeudet, yhtiöiden keskinäinen kilpailu ja Suomen senaatin kielteinen asenne rakentamiseen.


title: Kuurmanpohja-suunnitelma

text: Kuurmanpohja-suunnitelman esitti alunperin taiteilija Sigurd Wettenhovi-Aspa joka oli tehnyt 1909 alueella topografisia tutkimuksia avustajinaan näyttelijä Eino Salmela ja englantilainen insinööri Pingham. Wettenhovi-Aspan Suomen senaatille esittämään suunnitelmaan olisi kuulunut Saimaan kanavan leventäminen ja Vuoksen vesien johtaminen Kuurmanpohjaan rakennettavan voimalan kautta. Tie- ja vesirakennusylihallitus totesi kuitenkin että Aspan suunnitelma olisi johtanut Vuoksen kuivumiseen lähes kokonaan ja vaikuttanut myös Laatokan veden korkeuteen ja Nevan virtaamaan. Senaatti hylkäsikin Aspan hakemukset mutta Aspan liiketuttava englantilainen insinööri Charles Henry Steward ryhtyi kehittelemään ajatusta. Keväällä 1911 hän esitti lontoolaisen firman Hiliet & Stewardin nimissä uuden suunnitelman jossa Kuurmanpohjaan kanavan kautta ohjatut vedet olisi laskettu takaisin Vuokseen niin että voimala ei olisi vaikuttanut Laatokan eikä Nevan vedenkorkeuksiin. Lisäksi Ylä-Vuoksen kautta olisi edelleen virrannut osa Saimaan laskuvedestä. Senaatti ei kuitenkaan edelleenkään puoltanut hanketta ja seuraavan kerran siihen palattiin vuonna 1913.


title: Kuurmanpohja-suunnitelma

text: Vuonna 1913 esitetyn suunnitelman mukaan Joutsenon Karsturannasta oli tarkoitus rakentaa 18 kilometriä pitkä kanava Jääsken Kuurmanpohjaan. Kanavaa pitkin olisi johdettu 84 prosenttia Saimaan laskuvesistä. Kanava olisi ylittänyt matkalla olleet laaksot kahta 300 metrin pituista akveduktia pitkin ja voimala olisi tullut sen päätepisteessä olevalle yli 60 metrin korkuiselle jyrkänteelle. Voimalaitoksen jälkeen vesi olisi johdettu laskukanavaa pitkin Jääsken kirkonkylän ohi takaisin Vuokseen. Kuurmanpohjan voimalan tuotantoteho olisi ollut 260 megawattia ja vuotuinen energiantuotanto 1 600 miljoonaa kilowattituntia. Voimala olisi ollut yli kaksi kertaa suurempi kuin maailman sillä hetkellä suurin vesivoimalaitos, vuonna 1911 valmistunut 105 megawatin Vemorkin voimala Norjan Rjukanissa.


title: Kuurmanpohja-suunnitelma

text: Tämän suunnitelman takana olivat pietarilainen 1890-luvulla perustettu "Société St. Petersbourgoise de transmission electrique de Ia forces des chutes d’eau (SPTE)" jolla oli omistusosuuksia Ylä-Vuoksen koskissa sekä toinen pietarilainen Helios-sähköyhtiö. Suunitelman teknisen osuuden suunnittelijana oli müncheniläinen insinööritoimisto Gebrüder Hallinger. SPTE tarjoutui maksamaan Suomen senaatille vesivoimasta yli miljoonan markan vuosivuokraa, antamaan sähköä Suomen valtionrautateille nimelliseen hintaan ja luovuttamaan voimalan Suomen valtiolle korvauksetta 90 vuoden kuluttua. Voimalan rakennustyöt oli tarkoitus aloittaa keväällä 1914.


title: Kuurmanpohja-suunnitelma

text: Suomen senaatin asettama komitea vastusti kuitenkin suunnitelmaa ja esitti että Vuoksen varrelle rakennettaisiin sarja voimalaitoksia sitä mukaan kun sähkön kysyntä kasvaisi. Valtaosa sähköstä olisi käytetty Suomessa ja vain ylijäämäsähkö olisi myyty Pietariin. Senaatti hyväksyikin toukokuussa 1914 komitean ehdotuksen. Elokuussa 1914 alkunut ensimmäinen maailmansota hautasi hankkeen ja Venäjön valtio otti samaan aikaan haltuunsa saksalaisten pankkien omistukseen joutuneen SPTE-konsernin.


title: Kuurmanpohja-suunnitelma

text: SPTE esitti vuonna 1915 voimalan rakentamista Vuoksen Rouhialankoskeen josta olisi saatu sähköä kivihiilen puutteen vuoksi energiapulasta kärsineeseen Pietariin. Vuonna 1916 Venäjän sotaministeriö ilmoitti takavarikoivansa Ylä-Vuoksen koskiosuudet ja rakentavansa sinne voimalan. Suomen senaatti protestoi tätä ja tarjoutui itse takavarikoimaan Vallinkosken ja rakentamaan siihen kolmessa vuodessa vesivoimlan Pietarin sähköntarpeita varten. Nämä hankkeet keskeytyivät kuitenkin kun Venäjällä alkoi 1917 maaliskuun vallankumous. Näillä hankkeilla oli kuitenkin se jälkiseuraamus että Suomessa päätettiin maan itsenäistyttyä estää ulkomaalaisia saamasta koskiosuuksia haltuunsa ja hyödyntämään niitä vieraiden valtioiden hyväksi. Eduskunta hyväksyi keväällä 1919 lain jolla kiellettiin sähkövoiman vienti maasta.


title: Eino Salmela

text: Eino Salmela (1878 – 1948) oli suomalainen näyttelijä. Hän toimi 1910-luvulla ohjaajana varieteeteatteri Helikonissa.


title: Eino Salmela

text: Salmela esiintyi pääosassa elokuvassa Rikosten runtelema ja sivuosissa elokuvissa Tukkijoella ja Herrat täysihoidossa.


title: Kenian kansallinen kirjastolaitos

text: Kenian kansallinen kirjastolaitos (, lyh. knls) on Nairobissa toimiva Kenian kansallinen kirjastolaitos. Se on perustettu huhtikuussa 1965. Laitos ylläpitää ja kehittää Kenian kansalliskirjastoa ja maan yleisiä kirjastoja. Kenian kansalliskirjaston toiminnot toteuttaa laitoksen kansalliskirjastodivisioona ().


title: Kenian kansallinen kirjastolaitos

text: Kenian aikuisväestöstä (yli 15-vuotiaat) oli lukutaitoisia YK:n erityisjärjestö Unescon mukaan mukaan 86,5 prosenttia (vuonna 2014).


title: Santeri Pakkanen

text: Santeri Pakkanen (s. 7. toukokuuta 1998 Hausjärvi) on suomalainen jalkapalloilija, joka edustaa suomalaista FC Lahtea. Pelipaikaltaan hän on maalivahti. Pakkasella on sopimus vuoden 2018 loppuun asti.


title: Dawn of Destiny

text: Dawn of Destiny on saksalainen vuonna 2005 perustettu power metal -yhtye.


title: Aatu Kivimäki

text: Aatu Kivimäki (s. 8. kesäkuuta 1997) on suomalainen koripalloilija. Karkkilan Urheilijoiden kasvatti Kivimäki on saavuttanut Salon Vilppaassa kahdesti SM-hopeaa. Vuonna 2017 hänet valittiin Korisliigan vuoden tulokkaaksi.


title: Aatu Kivimäki

text: Karkkilan Urheilijoiden kasvatti Kivimäki pelasi KaU:n nuorisojoukkueissa. Kauden 2015–2016 KaU pelasi pronssimitalien arvoisesti A-poikien SM-sarjaa, jossa Kivimäki oli korisyötöissä, pisteissä ja pallonriistoissa sarjan kärkipelaajia. Aikuisten valtakunnallisissa sarjoissa Kivimäki debytoi I-divisioonassa kaudella 2012–2013. Seuraavat kolme kautta KaU ja Kivimäki pelasivat M1DB:ssä.


title: Aatu Kivimäki

text: Huhtikuussa 2016 Kivimäki siirtyi kaksivuotisella sopimuksella Korisliigassa pelanneeseen Salon Vilppaaseen. Kivimäki suoritti ensimmäisen Vilppaan-kautensa aikana varusmiespalveluksensa ja pelasi myös M1DB:tä Perniön Urheilijoissa. Vaikka Kivimäki pelasi kauden aikana vain keskimäärin 10,5 minuuttia ottelua kohden, hänet valittiin kauden päätteeksi Korisliigan vuoden tulokkaaksi. Vilpas saavutti historiansa ensimmäisen miesten SM-mitalin, hopean, hävittyään loppuotteluissa Joensuun Katajalle.


title: Aatu Kivimäki

text: Lokakuussa 2017 Kivimäki teki Vilppaan kanssa kahden vuoden jatkosopimuksen. Vilpas eteni jälleen loppuotteluihin, joissa se hävisi Kauhajoen Karhulle.


title: Aatu Kivimäki

text: Kivimäki pelasi kymmeniä nuorten maaotteluita. Hän kuului Suomen alle 18-vuotiaiden maajoukkueen turnauskokoonpanoon ikäluokan vuoden 2015 EM-kilpailuissa, missä Suomi sijoittui 13:nneksi.


title: Sarah Rafferty

text: Sarah Gray Rafferty (s. 6. joulukuuta 1972 New Canaan, Connecticut) on yhdysvaltalainen näyttelijä. Hänet tunnetaan parhaiten roolistaan Donna Paulsenina USA Networkin lakidraamasarjassa "Pukumiehet".


title: Sarah Rafferty

text: Rafferty valmistui newyorkilaisesta Hamilton Collegesta arvosanalla magna cum laude, minkä jälkeen hän valmistui taiteen maisteriksi Yalen yliopistosta.


title: Sarah Rafferty

text: Rafferty avioitui Aleksanteri Olli-Pekka ”Santtu” Seppälän kanssa vuonna 2001. Heillä on kaksi tytärtä, Oona Gray (s. 2007) ja Iris Friday (s. 2012).


title: Porst

text: Photo Porst on saksalainen valokuvausalan kauppaketju. Alun perin se oli vuosina 1919–2002 toiminut valokuvausalan tukku- ja vähittäiskauppayritys, jonka Porst-merkkisiä valokuva- ja kaitafilmikameroita, filmejä, projektoreita ym. valokuvaustarvikkeita ja kiikareita myytiin Suomessakin ainakin 1960-luvulta 1980-luvulle. Kuluttajille ja harrastajille suunnatut tuotteet olivat muiden valmistajien tekemiä ja Porstin omille kaupan merkeille uudelleenbrändättyjä; kameroiden toimittajia olivat Cosina, Chinon, Mamiya ja Pentacon. Porst-merkin lisäksi yritys myi kameroita merkeillä Hapo ja Carena.


title: Porst

text:
Yrityksen perustajan Hanns Porstin poika Hannsheinz Porst tuli tunnetuksi marxistina, jota syytettiin vakoilusta Itä-Saksan hyväksi ja joka vuonna 1972 lahjoitti yritysryhmänsä työntekijöilleen.
Vuosien 1972–1973 paikkeilla Porstin perheyrityksistä merkittävin, Photo Porst, oli Länsi-Saksan neljänneksi suurin valokuvausalan yritys, jolla oli maassa 86 omaa myymälää ja lisäksi 471 muun valokuvausliikkeen jakeluverkko. Photo Porst oli myös merkittävä valokuvausalan postimyyntiyritys. Yritysryhmän muut yritykset olivat värikuvalaboratorio Eurocop, tietokonepalveluja tuottanut Exdata sekä paikallisille sanomalehdille 21 miljoonan yhteispainoksena neliväripainettua viikkoliitettä tuottanut kustantamo. Konserni työllisti lähes 1 500 ihmistä, joista kaikista tuli lokakuussa 1972 yrityksen omistajia.


title: Porst

text: Suomessa Porst- ja Carena-valokuvaustuotteita myi ainakin Instrumentarium 1970-luvulla.